Chin Thuthang Archives - Page 2 of 163 - Chinland Today Media\nMiss The Hakha Post 2017 An Diklonak A Lang Sinsin\nMiss The Hakha Post 2017 diklo zet ih pakhatnak, pahnihnak pawl mark an pek mi thu ah mipi hnenih simfiangnak lam siloin bulpak parih phubalaknak lamin an fehpi. An sualtuah mi thup an tumnak lamah an hriltlindan ih a diklonak a lang sinsin. Miss The Hakha Post 2017 ih telthei cin ding timi mipi hmaiih an than mi cu a […]\nby CT Media ·\tFebruary 7, 2018 ·\nChinland Today Media in Miss The Hakha Post 2017 an tuahmi hi kan lungawipiin thazaang kan pek. The Hakha Post Media in an Page promote an tuah duhnak a si tiih an talang vekin, kan Page le kan groups khalah an Page ah mipi pawl in VOTE thlak dingin le LIKE, Share tuah ding khalin kan rak bawm ve. Chin […]\nChin ramkulh Falam khawpi ah Gallon tingkhat tlem ti khawlnak innpi pali an sak thok tiah thu kan dong. Falam ih veng 8 pawl hrang ih sak ding mi a siih tiinn pakhat ah ting 1000 tluk cem dingih hisap mi a si. Himi ti khawlnak inn ih Tidai pawl hi Laiva ihsin lak ding mi a si. ‘Tiinnpi a […]\nArakan Army (AA) le Myanmar ralkap pawl kahawknak hmun pakhat ah Chin mi pakhat, vantlang mi cun leiphum bomb a pal puak ngah pang ruangah a umhmun ah a nunnak a liam cih. Paletwa ih U Kyaw Thar Aung tiih theih mi Ngashar Ahtat khawte ih um cun, mizan tlawnglai nihnih ni ah an eiin ding rawl hawl in ram […]\nChin ramkulh khawpi Falam ah December nikhat hmuahnak hrang sunglawi zetin zaihla thawn tuizan ah We Are One (Falam + Hakha) timi thulu thawn, Falam Townhall ah concert tuah an tum tiin thu kan dong. Hakha lam ih hlasak thiam hrekkhat khal an tel pi ding. Hi tiih an tuahnak san khal Falam mino pawl in hmunkhat ah sunglawi zetin […]\nMyanmar ralkap le Arakan ralkap (AA) pawl an kahawknak ruangah Chin mi khawte ih um mi 1300 lenglo pawl cu Mizoram ah an tlan tiin India thuthang in a tarlang. Paletwa le Rakhine ramriih kahawknak ruangih tlan an si tiin Hindu thuthang cun a tarlang. Mizoram Lawngtlai kiangkap ah tlanin beunak hawl ah an vakvai titla in thuhram laknak cun […]\nHakha khawthlirnak hmun ih November 26 niih mawihnai lozet ih mino bur in mi an sual bormi thuhla thawn pehparin Chin ramkulh Sipin lam in misual pawl an kai thok ih mi 6 pawl an kai zo tiah thu kan dong. Hi a burpi ih sualawknak ah tleirawl mi 20 lenglo an tel tiah zum a siih himi pawl hi […]\nSingapore Chin Kumthar Hrang Thuam Mawi Zuamawknak VOTE Uhsi!\nSingapore ih tuahtum mi Chin Kumthar hrang Falam hrinhnam thuam mawi pawl pholangnak cu Falam lengdawh pawl in an nei. Tuikum hrang mipi pawl ih duh co mi zuamawknak tiin Online hmangin tuah a siih FB hmang in a hnualam vekin VOTE pek theih a si. Hi Chin Kumthar hi Falam Christian Church Fellowship Singapore pawl ih hohanak in October […]


Hello! Chinland (3) - Chinland Today Media\nOctober 8, 2012 5:46 am·2 comments\nZin ah lo-mi tlung kan tong:\nTio pan ih kan feh rero laiah in phurtu U Bik (Pu Siang Cung Bik, CNP Secretary, Than Tlang) cu mi biak paihzet mi a si vekin, zin ih a ton mi a hmeltheihpawl cu a hei be phah vivo. Culaiah lo-mi tlung nupa thawn kan tongaw ih, U Bik cun a bike cawl in cutei nupa cu a be hai. Cuti an biakawk laiah cun kei cun cui nupa te cu fiang deuh in ka rak zoh rero. An nu cu kum 50 hrawng a si hmel, lo feh tifam cu hnipuan se nawn a hruh, a lu ah peikawng khat hnenhnenin thing a phur; zoh men hmanah a bangzet ih a thil phurh mi khal a ritzet ti a theih theih. A pasal ka vun zoh, aih, ka hmusual maw! A pasal cu zal te a pai ih, a kut in namtong sau tuk lo hi a hum. A taksa pum ih a thil phurh mi hmuahhmuah cu cuvial cu a si!\nNupa te cu ka zoh ka zoh ih ka thin laiah a vung na zukzi. Ka bag sungih camera ka vun phorh, power ka vun on. Asinan ka zuksal lo; ka zuk siang lo kan tisawn pei! Cutin camera cu ka bag sungah daiten ka khumsal. Cule kan fehsan.\nTawkfangah Nhgepi’n in run dawi man ih, “Pi Sok, mituih nupa kan ton mi kha thaten na rak zoh maw?” tin a bike mawng phahin in run auh. Kei cun, “Zoh tuk famteh. Mahte hman thin na in ka lungkuai tinak laiah.. ka rel paih lo,” tin ka ti. Nhgepi cun hni setset in, “Na ngaidan a si lo nasa ding ti ka thei cia ko. OK, Ṭio kan thlen tik le kha ruangah ziangah na thin cu a na ciammam timi thu kha kan rel peh lai ding. Nang Feminist tiah rel ding na ngah zet ding ka zum.. hehee..” tin in run ziau. Cucun kei cu ka thin a hung sa hluthli ih, “Ziangtikah maw ‘Feminist’ ka rak si dah? Na duhduh in puh hlah! Na hlanlai pupapawl ih atnak le diklonak relsuaktu si dingin ‘Feminist’ si kherkher a tul masi? Mipapawl cu an diklonak relsuak ngamtu minu pohpoh Feminist ah an puh thluh theu an ti mi hi a rak dik ding a bang.. hehee..” tin ka hei auhkirve. Nhgepi cun ti sursi’h hni phahin, “Tuizan le kan peh ding. Tu cu lamzin zoh phah tul thawn a rem lo,” tin a tiih in fehsan.\n“Tuizan cu nan titi ngai a nuam nasa ding a si hi.. hehee..” tin Pu Bik in hnihsuakzetin in rak ti. Cule a cawl ih zinkap ih thinghnah phun khat kha a va ttot; kei cun mangbangin, “U Bik, khami cu ziangah si na ttot rero?” tin ka sut. Anih cun, “Hihi ttittiam tin an ko; anthur vekin a thur. Ngasa thawn kan suang ding,” tin in sim. OK, ttittiam, ka hminsin zo!\n“Khikhi Ṭio cu a si khi!”\nIn phurtui in khihnak hmun cu thin phu dukdo phahin ka vun zoh. Tlang par ihsin ka vun hmuh mi Tio Va cu a mawi tuk lawmmam. Ti kapah inn (thlaam kan ti deuh ding simaw!) li-nga lai tla ka hun hmu thei. ‘Tio ka thleng tariai!” tiah zum harsa tizetin ka tiaw rero. Hitawk hmun ka ra thleng ding ti hi ka rak ruat dah lo. Pathianih lam in hruaidan mawizia hi tiah ka thinlungten A hnenah lungawi thu ka hun sim cih.\nTio kapah buk te khawh ih riak tum kan si ruangah kan zaten tiva kapah hmun remcang hawl phahin kan feh vivo. Cutin hmun khatah kan tthumaw ih, mipapawl cu meipi sepnak ding thing ro hawl na, buk saknak ding rak tawlrel na, zanriah suannak ding rak timtiah na, an buai celcel. An lakih minu umsun Aidii le kei khal meisa muahnak ding thinghniar hawl in kan rak phartliove ciamco. Tawkfang cun kan meipi sep mi a hung alh hlio vutvo kan hmu cu Aidii thawn lungawi in kan tur kan zuang.\nTio tiva luang awn surso le hramlak ramsa phunkim thawmvang lakih zan kan vun riak thlang ding cu kei cu ka phur lawlaw si ko. Ka nauhak deuh laiah ka pu tei lo thlaam ah ka rak riak dah. Asinan hivek hramlak ngaingai cu ka vei khat thlen dahnak a si ih, ka hmuhtonnak thar cu ka hlimpi ngaingai. Hitawk hmun hi ‘Tio Khaw Nuam’ tiah kawh a si ih, innkhi paruk lawng a um. Ral khatlamah inn hnih lai a um ih, kan umnak ihsin hei hmuh a theih.\nKan meipi khal a alh a tha thlang ti zawngah tlunvanlam ihsin khawpi maktarain a rung ri durdo ciamco. Sinan ruahti cu a tla hrih lo. Pu El (Salai Joel Ling, Chief Editor, Muko Mekazin) lepawl cu Tio Va kapih thlaam lamah an va feh, cule upa pakhat thawn an ra kirsal. Cui upa cu U Sang Hlun a si ih, Tlang Lo khaw lal a si. Anih cun, “Ruah takzetin a sur thlang dingih, hivek lakah nan riak thei lo ding. Curuangah nan tim tuahaw uhla nan zaten ka thlaam ah ra riak uh. Culocun zanvar ruah in a lo toih dingih, nan na theh ding,” tin in ra ti.\nCucun kan zaten kan thilripawl kan seng ciamco lala. Tawkdeuh lai, U Sang Hlun tei inn cu tiva kap roriih um a si ih, tui kan umnak thawn a hlataw lemlo. Cutin kan zaten kan pok ih, U Sang Hlunih thlaam ah kan va tthumaw. Cui thlaam cu sawng hnih a si ih, a hnuai coka, a tlun ihnak a si. M.te, Aidii le midangpawl cu an hnipuan an thlengaw ih sur vorh dingin an suak. U Bik tei pafa cu coka ah meisa an muah ih, zanriah suang dingin an buai vutvo. Pu El, Nhgepi le kei cu inn tlun ah kan thilripawl kan remtha, inn kan thianfai ih zan ihnak remcang dingin kan rak tawlrelve.\nKhua a thim cupco thlang. Tawkdeuh lai, khuaifar (candle) fun khat ka rak keng! Culosehla cu meisa van ding hman kan hmu lo ding. Ziangahtile hitawk hmunah cuvek zuarnak dawr a um lo.\nKiangkap cu sahzet in a thim mepmep zo. Van in nimthla a rung kau zukzo, khawpi a ri durdo, thli a hrang huho. A cancan le kan thlaam te cu a rung hninaw luihlo. Cule, ruahpi van awn in a rung sur thlurthlo! Ruah takzia cu a bung in a bung. Khawsikdan tla a mak! Tapthlang ah blanket sin in ka it, khatlam kapah Pu El le Nhgepi puan lukhuh in an rak kualve. Culaiah Nhgepi in hngilh loten,\n“Pi Sok, lamzin ih kan ton mi nupa thu kha kan rel peh pei. Mipa sawn kut lawngih a um laiah nunau cu peikawng khat thing phur phahih lo-mi tlung na hmuh ruangah ziangah na lungkuai rero? Sunvuten mipa in nunau tuan thei lo mi hna khunghar zetzet a rak tuan thluh mi hmuah theihsak duh loih, nunau ih peikawng khat thing phurh mi hmuah thei hlehle cu.. nangmah hi na fair lo tuk rengreng si hi. Sim hnik aw, ziangah na lung cu a kuai?” tin ka sahuatnak tok in lo-theih-loih tong dingin in turhhnawh ciamco.\nA cu laiah Pu El in, “Si ee, Mai Sok, khavek cu kan Lai daan a si koih, a nupi khalin thil fair loah a ruat cuang lo ding. Cule, a pasal in a duh lo cingih a fial hrim mi tla a si lo ding;_ amah ten a innsang hrang thahnemngaiah a phurh mi si ko ding. Cumi ah ziangsi thinnat ciamconak ding um lem? Culole khavek khal kha mipa in tuahsak thluh seh na ti duh deuh maw?” tin ka thinheng theinak dingah a rak bet velvo. Cucun ka kaa ka cip thei nawn lo; fur lihong bangin tongfangpawl cu khamtu nei lo’n ka awmsung ihsin an hung luangsuak huho thlang!\nsiar a nuam ding a bang kan rak cuan hnik pei.\nNa ca ngan mi ka siar ring ring asi.


Burma Ram Feh Dan Ding Part 85 - Chinland Today Media\nBurma Ram Feh Dan Ding Part 85\nIn Tribute To Dr.Do Sian Thang\nFalam khaw hrang ih hna tuan tha bik zo a si tiin in hril tir bang seh la,Zomi Theological College ih an principal hlun Dr.Do Sian Thang ka ti ke.Falam peng mi hman si lo pi in ZTC le Lalun project ihsi hna a tuan pawl ka ruah tik ah mak ka ti law law ih upat tlak ka ti a si..Amah thawn hin bul pak cun kan thei aw lo nan a hna tuan that dan pawl ka theih nak hi kum 6-7 lai lawng (pension ih a cawlh zik hrawng ah ) a si ding.\nAmah hi Teddim peng mi Mualbem khua suak a si ih Mualbem primary school ah primary tlawng a kai.Cule Maymyo tla ah high school kai in Mandalay university ihsin BSc a ong.Cui thluh ah Insein ih MIT ah a kai ih Philippines ah tla kai in theology in Singapore in doctorate a ngah.\nMualbem ah Baptist pastor tla a tuan dah.Falam ZTC ah 1981 ihsin lecturer in a thok ih a term a cem zik lam ah term 3 lai ( kum 12 ) cu ZTC principal ah a tuan. ZTC a tuan lai ah hin a hmin a thatnak a phun phun a um.college sum a ten ren ih tlawngkhen (thirte) lettama pawl ih an titlak pang ih an sar paih lo m pawl tla a mah in a sar ih tha ten a ret.Can tampi cu nikhat ah nazi 17 lai college hrang ah a tuan tiin a student hlun pakhat in i sim.\nMiphun ( Teddim mi a si nan ) a thlei dang lovi,mi natsik a nei lo.Teddim peng pawl ih dinmi cathiam pawl a phun phun khal ah a tel ve.Teddim peng mi si cing in Falam peng Falam khua hrang ah hna na sa zet in a tuan.ZTC compound ah a tuan lai ah building tha tha thuah hnih thuah thum thluh 3 le building dang tampi a sak ZTC cu Chin state ih Bible tlawng hlun le tum bik a si mi cu a tum tir sin sin.\nZTC hang ah ni khat khat ah bomnak funding duh vek in a um nawn lo dng ti a theih cia ruang ah Lailun project a tuah ih ZTC hrang ah acre tam zet a lei.Sum pai ah a dik tuk ih,a staff pawl sumpai ih dik deuh lo hrang ah cun a hrehum zet ding ti a si.Lailun ah hin grape hmun lawng si lovin tilva vulh nak,ngah cawm nak,hmun tha tha tampi a tuah.Zoh tha a si zia an rel theu ih kei tla cun ka hmu dah lo.Mi tampi in tulai ah picnic fehnak ding tlaah an hmang ring ring.\nHi tukih hna a tuan thei ih a hlawhtlin nak pakhat cu a nupi in a bom tuk ti a si.Fate an nei lovi,tlawng ta hmuah hmuah cu a fa le an si mai.Hna tuan tul lai ah tlawng ta hmuah hmuah hi zarh khat ah ni khat cu Lailun project ah hna a tuan tir theu.A thei thiam duh lo hrang ah cun an duh lo nasa fam teh.A si nan ZTC tlawng ih kai duh si na na na hrang ah cun himi ih hna an rak tuan cu an lung a kim thluh leh ko ding.Tlawng saya pawl a duhsak tuk ruangah ramdang ah further study ding in a thlah. A si nan kan Laimi fam cu hrekkhat cu Burma ah an kir duh nawn lo.\nTu tla ah cun ZTC ah computer pawl lawng hman si lovi internet tiang in a um zo a si.ZTC compound hi Falam khua ih building tha bik um nak khal ah a rung cang. Lailun project tuah nak le lamzin cek nak ah Falam ih Baptist kohhran le member pawl tla in hna an rak tuanpi tha zet a si.\nDr.Do Sian Thang,Falam khua in lungawi thu kan lo sim ih kan lo nghilh dah lo ding.


Afghanistan : Taliban ralhraang dotu ralkapbu in ramkulh 3 an la thei saal | Falam Online Media\nAugust 21, 2021 Ni Hnem Sung\t0 Comments\nAfghanistan Public’s Resistance Forces cun ralhraang Taliban kutsung ihsin district 3 kan la saal thei zo tiah August 20, tlawngkai ninga ah an phuang.\nAfghan mipi humtu ralkapbu cun Pol-e-Hesar, Deh Salah le Banu districts pawl an la saal thei thu an phuang hlei ah doawknak ah Taliban ralhraang thi le hriam tuar 60 lenglo an um ih hmunram dang khal kan la bet vivo ding ti`n thu an suah.\nAfghan news agency “Asvaka” tarlang mivek a si le Afghanistan vice-president hlun Amrulla Saleh in caretaker president dinhmun in Taliban ralhraang dotuding a hawl khawm rero lai ti a si.\nAfghan Public’s Resistance Forces ih thu phuan cu acting minister of defence Bismillah Muhammadi (Minister hlun) khalin twitter ah a tarlang ih “Taliban ralhraang do ding cu kan ṭuanvo a si. Pul-e-Hesar, Deh Salah le Banu districts pawl cu mipi lam ṭang Resistance Forces kut sung ah a um zo. Dothlengnak a nung lai a si” a ti.\nUS cozah in a ram ralkap pawl a la kir saal thokin Taliban ralhraang pawl cun Afghan ram an uk tum ih a sangsang ten hmunram an la vivo.\nDinglai cozah kaihruaitu Afghan President in ram le mipi a tlansan hnu, August 15 ah ralhraang pawl cun Kabul khuapi an la suak.\nAtu ah Afghan khuapi Kabul cu Taliban ralhraang kut sung ah a um nan do leet tuding mipi` ralkapbu thazaang a cak vivo cun lal cuh aw in an ram buainak a sosang vivo ding zum a um a si.\n← KBZ vanzam cangsual dingin an tawk sak nan tluangten a ṭum suak thei\nChin arsi tleu pakhat a Ṭil leh ta →\nFox News le Newsmax dung an sip thok\nDecember 22, 2020 December 22, 2020 Ni Hnem Sung 0


Pope Francis ih Iraq ram khualtlawn nak program ih kilhim nak cu ram mi pawl in tuanvo la ding. January 12,2021 | Radio Veritas Asia\nPope Francis ih Iraq ram khualtlawn nak program ih kilhim nak cu ram mi pawl in tuanvo la ding. January 12,2021\nPope Francis ih Iraq ram khualtlawn nak program ih kilhim nak cu ram mi pawl in tuanvo la ding.\n2003 kum ah aveihnih nak a cang sal mi America le Iraq ralbuai nakah ram tampi pawl cu anmah pawlih dungthluntu pawl hnen Iraq khuapi asimi Baghdad myo ah an ko sal. Ralbuai nak dodal ringring tu Vatican in cui caan ah Iraq ram hrangah Pope ih aiawh tu asiih a tu Cardinal asimi Fernando Filoni hnen America ihsin Iraq ram ih bung puah nak dodal a tul thu a sim. Tuikum a ra dingmi March thla ah Pope cu Iraq ram ah a tuu khal khual tlawn nak in a feh ding ih, cui a khualtlawn nak ah Pope cu kum khat luan rei ISIS pawl ih kutang ih um an tuar nak Mosul myo khal ah a feh ding.\nPope ih a khualtlawn nak kilhim nak hrangah tih phan nak a um ding. Cardinal Fernando Filoni in "pek awknak thu pawl lawng sim asile cuihmun feh a tul lo. Asinan ramih thunei tu pawl cu ziangkim remcang dingah tuah ding a si. A dang caanserh pawl khal humhim nak cu ram mi pawl thotho in tuanvo an la ding ih, ralkap pawl ih tuah daan le ramih tuah daan pawl hnak in a sang ding tiin zum a si thu" a sim.\nHarsat nak karlak ah Pope ih a tu vekih fehnak cu Khristian kawhhran ih ruah sannak asiih Nu Pawlpi cu minung pawl thawn a um ih mi tampi an tuar caan ah kanmah khal kan tuar ve nak cu Pope Francis in a tuvek ih tuah nak thawn a hmuh thu Cardinal Fernando Filoni in a sim bet. Pope ih tuitum khualtlawn nak thawn Iraq ih a um mi kawhhran mipi malte hrangah midang pawl ih upat nak a cang ter ding tiah zum a um. Himi thu cu Rome Reports thuthang ihsin kanngah mi a si.\nPhoto coustesy of Rome Report


Kawlrammi 70 Thailand Thuneitu Pawlin Zoh Sung ; Nunau 4 Puaisa In Pawngsual! - Chinland Today Media\nKawlrammi 70 Thailand Thuneitu Pawlin Zoh Sung ; Nunau 4 Puaisa In Pawngsual!\nMay 12, 2015 2:44 pm·0 comments\nMinung zuar tiin a olnak in sim țheumi a thuptei’ ramdang feh dingih mi kuattu puaisa pawlin an tanthlarmi Kawlrammi 70 tluk hrawmg thlanglam Thailand ramah hmuh an si ih Thailand thuneitu pawlin an zohsung thu theih a si.\nKawlrammi pawl cu Thailand thlanglam Chanphung peng ih ramlak tuurul sungah puaisa pawlin an tanthlar ih rawl an eilonak ni 3 lai a rei zo thu , an lakih mihrekkhat cu rawl dil dingah khawsung an ra lutih cutiih kaih an ton thu Thailand țongih nganmi Manager Internet Website cun a tarlang.\nKawlrammi 28 pawl cu May 8 sunah hmuhton an si ih, mi 46 pawl cu May 9 sunah hmuhton an si. An zaten Thailand thuneitu pawlin an zohsung. Anmah pawl hi Kawlram hmundangdang ihsi ra an si ih Kawhtawng ihsin a thuptei’ Thailand ramsung ra lut an si.\nHih Thailand thuneitu pawlih an zohsungmi Kawlrammi pawl hi Bangkok ih Myanmar ram palai zung hnațuan pawlin May 13 sunih va tong dingah an timtuah thu khal theih a si.\nHih thuhla cu ramhnih acozah karlak ih daan vekin thurel le tuah dingmi thu a si ruangah ram palai zungih hnațuan hrekkhat le a hleice ih țuanvo neitu pawlin zohsung a simi pawl an va ton hnu ah ziangtin thuhla rel a si ding ti an theih cop ding thu Bangkok ih Kawlram ram palai zungih țuanvo neitu U Kyaw Thawng cun a sim.\nU Kyaw Thawng cun, “Atuih kan rammi pawl an hmuhtonnak hmun hi a thuptei’ minung zuartu pawlih umnak hmunpi a si. Malaysia fehnak lamzinpi khal a si ih Thailan thlanglam ra pannak lampi khal a si. An buuk sakmi pawl khal a hngetkhauh zet” tiin a sim.\nCuih mi 70 lakih nunau 4 pawl cu Thailand mi a thuptei’ mizuartu pawlih pawngsual an tuar ih pumsung ah thlakhat fangte naupai nunau pakhat khal hruaihlo a si bet! Cuih mi dekcoktu Thailandmi pawl cu Thailand thuneitu pawlin an hawl rero lai.\nHih kilkhawi zohsung a tuartu mi 70 lakih a hrek cu Malaysia ram pan ih feh an si ih a hrek cu Thailand thlanglam ih hnațuan dingah a rami an si. Puaisa man ah mi 1 in Baht 7000 cio an pe.\nHrm – Irrawaddy\nMah Le Mah Thuel Awknak Ihsin Daan Lo In An Um Mi An Thei Suak Ih Kawl Rammi Mi(40)Hrawng An Kai Ngah


Burma Ram Feh Dan Ding Part 65 - Chinland Today Media\nBurma Ram Feh Dan Ding Part 65\nFalam Ah Agriculture College Din A Tul\nFalam peng leh zirnak lam kan ngan lai ah Lungpi ih Agriculture college din a tul nak leh din theih a si nak ding ngan bet mai seh la.Kan theih thluh cia vek in Lungpi ah Agriculture high school a rak um lawk nan tu ah cun a um nawn lo.Culai ihsin hi tawk hi hmun tha a si ti an rak thei zo,Burma ram pumpi ah tu ah cun diploma pek nak Agriculture school pawl lawng a um ih,a si nan Lungpi ih ta cun himi ding ah an khai sang lovi,a tawp ah a cang.Hihi a cang thei tawp ih Lungpi ih diploma pek nak Agri. tlawng a zamrang lam ih tuah sal dan kan hotu pawl ih an ruah a tul ding.Leh hnu ah cun diploma lawng si lo Agriculture college maw,cu hnak ih sang Agri.university tiang ih tuah thei nak ding a si,\nLungpi ih a that nak cu hmun rawn a tam.cule tidai a tha tuk.A cozah ih ram a lei vivo tla cun Lungpi ih sin Laizo tlangkulh Hmunpi khua tiang hman ah kauh vivo a theih ding ih,cui tlun ah Lungpi ih sin Hmunpi hnuai lam tiang tla cu nikhua ( climate ) a phunphun um nak a si ih,thlai,thing thei,buhbal a phun phun cin theih in tlawngta pawl hrang ih a phun phun zir nak a um thei ding a si.Lungpi ih Agri. diploma maw college maw kan neih thei ah cun Chin state pumpi lawng hman silovin Kalemyo,Mongya tiang in tlawngta pawl an rung kai ding.Mizoram ah Selesih ah Veterinary college a um thlang,cu vek in Chin state pumpi ih Agri. college ding cu Lungpi a rem bik ding.Haka lam cu khua tla a sik tuk,cui tlunah hmun rawn um nak hmun ah tidai tla an nei tha lemlo men ding.\nFalam college ding cu tu ih Canmari ih high school building khi ring in kan tuah hmaisa ding ka ti zo vi,cui tlun ah Falam ah high school 3 kan neih a tul ding.Cu cu tui Cinmual lam ih ta khi pakhat a si ding ih,ka ngan zo vek in Canmari ih high school building ah college leh high school an kawp ding.Cui tlun ah tui bualrawnpi ih middle school khi ziang tin simaw building kan sak bet ding ih,high school pakhat neih bet kan tum ding.Cu ti ih high school 3 kan neih thei cun leh hnu kum 10-15 tiang khalah kan tlawng ta pawl ih high school awl ten an kai thei nak kan neih phah ding.\nCule college ngai ngai a cozah pom kan neih thei tik ah cun Lungpi lam tla ah college thar pi cu kan sak leh ding.Kan nih pawl kan nau hak lai ih kan rak kai nak,kha lai ah cun mirang tlawng kan ti ih tu ah cun Kawl tlawng maw si,OPD thlang ih tlawng inn hmun tla ah building tha kan sak leh ding ih,duh le cin Mual high scholl cu a nai sawn cutawk ah kan thawn kei,tui Cinmual high school cu industrial high school ah maw zirnak hmun pakhat khat tla ah kan hmang leh ding.


TRUMP IN RALTHUAM SHOW A DUH – Times Of Chinland\nTRUMP IN RALTHUAM SHOW A DUH\nNikum France ram Bastille Day(France phunpi Ni)ah France cun an ral hriamhrei neih mi hmuhnak an tuah mi hnakih ropi le maksawn in Washington khawpi khal ih tuahve a duh ruangah hivek tuah ding in timlamnak nei dingah Pentagon ih Ralkap thu neitu upa pawl hnenah President Trump cun Order a pe a si.\nHumhimnak Sungtuan Jim Mattis cun hi Ral hriamhrei hmuhnak ding thuah tuah dingdan hrekkhat cu a kuthnuai upa pawl hnenah a simzo ih netabik thu tluknak tuah dingin Trump hnenah sim a silai ding thu tlawngkai ni 3 press Conference ah a sim.President in Ralkap parih duhdawtnak le zahnak cu a fengtuk thu suangtuan Mattis cun thuthang latu pawl hnenah a sim.\nHimi ralkap hriamhrei hmuhnak ni hman ding ni si ding ih zum mi ni pawl ni 3 a um ih May ni 3 ih hman mi Memorial Day an timi Doawknak ih thitu pawl upat pek ni,July ni 4 hman mi Independence Day a silole November ni 11 ih hman mi Ralkap tlun ni pawl an si.President Trump cun nikum Paris khawpi ih a hmuh France National Day vekin American khal ih tuah a duh thu a sim theu ih khami hnakih ropi ih tuah a duh thu France President Emmanuel Macron hnenah a sim a si.\nZUNG CER MAWI TE NUPA CANGVAI VE\nISREAL IN SYRIA VANZAM IN KAP


Thuthluknak Tuah Raalring - Chinland Today Media\nSeptember 28, 2009 8:40 pm·1 comment\nJoshua 22: 10-34\nOlte in na thinheng hlah; olte ih thinheng cu mi aa pawl ih daan a si.\n– Isaiah 5-6\n– Efesa 1\nKan kawhhran ih ka tel venak commitee pakhat sungih lungrual lonak a um laifang ah ka theihthiam lemlomi mi pakhat hnen ihsin ka e-mail sungah Bible caanghril in rak kuat. Thubuai a zate’n thei hliah lo piin Bible caang hmang in i dodal tiah ruat in a parah ka thin a hengzet.\nKa lehrul hlan ah ka pasal Jay in ka lunghrinnak hi a sialam zawngih zum hnakin hlawknaklam ih la sawn dingah ruahnak i pek. “Ruahnak sia tel lomi simfiangnak a si men ding” i ti. Ziang a cang ding ti cu ka ruat baan lo na’n ruahnak i pek vekin telephone in ka biak. “I biak ruangah ka lungawizet. Ka computer ah virus a lut ih Sunday School pawl zirh dingih ka timtuahmi Bible caang pawl e-mail address ka neihmi hmuahhmuah hnenah amah te’n a kuat thluh” tiah i ti. A si lonak hmun ah thubuai tuah ngah lo dingin ka pasal Jay hmang ih i khamtu Pathian ka thangtthat.\nA si ngaingai nain a dik lomi thil ruangah a ttul lozetmi buainak ka tuah zikte. Israel pawl khal cutivek in an cang ve. An unau pawl ih biakttheng sakmi kha Pathian dodal ding tumtahnak thawn an sak tiah an ruat sual ih raaldo dingin an timtuah (Joshua 22:9-34). Thutthennak sual kan tuah lonak dingah thudik theih hmaisa taa ding kan raalrin a ttul.\nNa ruahnak pawl na finkhawm tikah,\nRaalring tein, nuamte’n tuah aw;\nZamrangzet ih tuahmi thutthennak pawl cu,\nSir awknak in a thlun ttheu ti ka thei .\nThinlung hnaihnoknak hrial thei dingin\ncemnetnak sual sungah dawp aw hlah.\nPeter Phunnim says:\non September 29, 2009 at 9:17 am\nAmen. Ka lungawi. God bless


LIAN LUAI BIACHIM CU A FAK TAKTAK E, EK INN HMANH ASA KHO LO DING PARTY – The Chinlung Post\nSalai Lianluai nih Party hmetete pawl cu fak ngaingai in a tuah ko hna. Salai Lian Luai party hmetete atimi hi CNLD a chim duhnak bik asi lai dah, Aruang cu party hmetete adang an umlo. Salai Lian Luai nih khua pakhat hitihin a chim. Tulio cu party tampi a um. Party fa tete hna cu facebook le online ah hehchat tiah an au khuang hna. Asinain zeipi an tuah khawhmi a um lo. Cozah zong an dirh kho lo. President zong an si kho lo, Zeihmanh tuan khawh mi an ngei lo, An au sawhsawh caah an biachim nan lung aluhlo ding abiapi.\nAn biachim nan ngeih hmanh ah khatlei in ngai ulaw khatlei in chuahter uh. An biachimmi pawl hi thinlung chungah i cinken dingmi pakhat hmanh a um lo. An au sawhsawh i asi. Cozah a ser kho lo dingmi Party, president asi kho lo dingmi party, chawva mi ape kho lomi party, sianginn a sakho lo dingmi party, Tikik ape kho lo lo dingmi party, Ekinn hmanh asa kho lo dingmi party an si.\nCubantuk party hna mee nan pek a si ahcun hnawmpung ah mee nan pek a si lai. Curuangah thimnak ah hin party zoh hrimhrim hi a hau mi asi i, cozah adirh khotu party hi abiapi tuk. USDP party zong zeihmanh asi lo i, Kawlram ahcun NLD lawnglawng hi amah tein a dirkho mi party um chun asi. Party hme tete cu asi khawh chungin an bo peng ko.\nNLD cu saipi bantuk asi. NLD dohnak ah Party hmetete an chuahter i, cuticun party nganpi cu an zuamcawh hna i, an bo peng. Vuipi cu uico zeitluk abo zongah a hna zong athak lo i, daitein a um salam. Cubantuk cu NLD a si. Curuangah online ah an au peng. Khuate ah cutin khatin an ti. Kawlram pumpi huap zongah Suu Kyi atluk tu hohmanh an um lo.\nTlingtein vun rel Myanmar rampi hrilawknak hrang CM Salai Lian Luai khal Falam peng Pine 2 dinhmun ah NLD palai dinhmun in zuamsal a si ih a zuamnak hmun khua tin ah feh in thusimnak a nei vivo. Tui tum ah laitlang khua pakhat ih a thusimmi cu a hnuailam bangin tarlang a si. CM Pu Salai Lian Luai cun “Tulai cu party tampi a um. Party tenau pawl cu an kaa ,facebook le online ah ritkil vekih kil an tul ih an tuah theilo dingmi khal tuah thei tuk ding vekin an aupi ciamco.\nCuruangah thlai hrang rit kil bangin kil an tul,culo cun an tongkam in mi an siatsuah thei. An au ciamco men ih ziang pipa khal tuan thei an nei lo. Cozah khal din thei hlah, President khal tuah thei hlah, ziangkhal tuan thei an nei lo,an au rero men. Curuangah an thusim nan lun lo ding cu a thupi. An thusim nan ngai asikhalle khatlam in ngai uhla khatlam in suakter uh. An thurelmi cu kan thinlung sungih cinken dingin ngaitlak pakhat hman a um lo.\nAn aukio rero men. Cozah a din thei lo dingmi pary ,president tuah thei lo dingmi party ,sum le pa mi pe thei lo ding party ,tlawnginn sak thei lo ding party ,tidai mipe theilo ding party, ekinn hman sak thei lo ding party an si. Cuvek party me nan pek pang asile hnawmpung sungih me thlak vek nan si ding. Curuangah hrilawknak ah party zoh tengteng a tul ih cozah din theitu ding party a thupi tuk.\nUSDP party khal ziang a si nawnlo ih Myanmar ahcun NLD lawnglawng cu amah ten ding thei party umsun a si. Party fate cu theitawkin an bo ciamco nan,NLD cu saicang (Vui ) bangtuk a si. NLD donak ah party fate an suakter ciamco ih cutin party tumpi cu theitawkin an zuam rero, an bo rero. Saicang cu uico in a bo rero khalle a hna khal thak loin daiten a um men. Cuvek cu NLD a si.\nCuruangah online ih an au rero,khawte ah cozah cu cutin khatin ba-ngia an ti,Asinan NLD cu a hna thak ban lo. Myanmar rampum huap khalin Aung San Suh Kyi tluktu zohman an um lo lawlaw. A suahnak Bochuk Aung San in a turu tuk zo ih Suh Kyi thiamnak cu leitlun huap khalin a sang tuk lawlaw. UNO in hnatuan thok a si ih India , England ,US tivek ram tamzet hrawhsuaktu le Southeath Asia ahcun Politics thiam ih hminthang a si.\nA nauhak lai ihsin Bible thu zir le thei tuk a si ih vei 25 Bible a siarsuak zo thu i simthei. Kei i sut ih veikhat hman ka siarsuak hrih lo thu ka sim tikah ziangtin CM pakhat dinhmun in Bible tla veikhat hman na siarsuak lo i ti. Bible na siar le duhdawtnak le ngaithiam nun na nei dingih tangdornak nun a um,diknak le felnak a um tiah i simthei. Zinghnam kua tiang meisa ka fang thluh ding tivekin thuphan per a silo,” tiah a ti. Credit: Vapualauaw.


Nitin mi (6) lenglo hmel theihlo Delhi ah thi - Chinland Today Media\nMarch 16, 2009 1:08 pm·0 comments\nNew Delhi/TOI 16 March 2009\nTui kan dung naite ahkhan CT nitin thuthang cun New Delhi, India ram a rapthlak zia pawl a ngan zo ih cumi ih thupibik ih a nganmi cu nitin nauhak a malbik (6) an hlo ti thu a si.\nTuizing 16 March 2009 thuthangca khalah maksak zet a ngan sal. Cucu, nitin hmin theihlo mi, ming sinak ID khal nei lo, hmuihmel khal langtha lo (6) lenglo an um thu a ngan lala. Palit le zingzawitu pawl cun hivek ih hmel theihlomi le ID khal neilo mi tampi an thihhlo theunak sanbik an thei lo.\nZumnak an neihmi cu Delhi ih cenglo hmun dang khawte ih ra, mirethei le harsa pawl an si an zum. Mipi thansonak hrangih hnatuantu pawl cun Delhi vialah mi 1.5 lakh lenglo harsa, inn nei lo ih kum tin an thihhlo thu a ngan. Harsa rethei hrangih puan le thuamhnaw zemmi cun mi 5% fang lawng a daih fawn tin mipi pawl in an daihlo thu an sim.\nThuthang la khawmtu pawl cun nitin mi tampi rawl lo ih a thi an tam sinsin thu an sim. Hmin neilo/hmin theih silo, hmel theihlo, ID khal nei lo thi an pung sinsin. Kan dung 2006 ah mi 2,092 an um. Cun 2007 ah mi 2,230 an um ih nikum 2008 ah mi 2,174 an si. Tuikum 2009 ah mi (6) lenglo an thi hlo zo tin thuthang in a ngan.\nIndia ram ah thisen luang


Malaysia Ramah Myanmar Mi Lakah Thatawknak A Thleng – Meifar\nMalaysia Ramah Myanmar Mi Lakah Thatawknak A Thleng\nMalaysia, Kulai ih hnaṭuan Kawlram mi lakah tualthatnak rapthlak zet a thleng. An hnaṭuannak an pu ih pekmi hostel ih umkhawm an si. December 26, 2021 zarhpi zan nazi 9:00pm hrawngah zu an inkhawm hnuah ṭongkam an el’aw ciamco ih an sualaw.\nAn hnaṭuanpi pakhat Kawlram mi in an supervisor hnenah sualaw an um thu a sim thei, an supervisor in tualsung palik pawl a ko ih a hmun ih an va feh tikah cun kum 25 mi Kawlram mi pakhat cu a hmun ah arak thi zo. To in a thi ih a kiangkap cu thihnai in a khat, a taksa parah nam ih dawtnak hliamhma 4 an hmu.\nA awm le a hnakruh ah nam in an dawt, mithi ruak cu Sultanah Aminah Hospital ah an phur ih zohdiknak an nei. Himi tualthatnak a thleng ruangah mizan ah Melaka khua ah veihnih rori oparasi an lut ih zingzoinak an nei.\nTualsung palik pawlin tualthattu ih an rinhlelmi Kawlram mi mipa 5 cu an kai ih kum 20 ihsin kum 43 karlakmi an si. An hmin le an sinak cu an tarlang hrih lo ih January 2, 2022 ah an thubuai cu an relsak ding, an thubuai cu pukmah Section 302 in an fehter ih thiamlo an co asilen thihdaan & damsung thawngthlak an tong thei. (Source: Malay Mail)\nMin Aung Hlaing A Thinphang !!!


Singapore Lai Falapawl Ka Hmuhdan - Chinland Today Media\nNovember 28, 2014 2:48 am·2 comments\nBy/ Salai Chin\nAcozah ruangah: Kan ram a siat le hnattuan ding a um lo tuk ruangah Chinmi telin Kawlram mipawl cu leitlun hmun kipah kan vakvai thluh ti hi rel sal rero ttul loih kan theih thluh mi a si. Chinmipawl khal a nu a pa, a tar a ttawtin mai vahsuah theinaknak ah kan vaksuak cio. Hnattuan pawimawh le rawngbawl a ttul ruangah le dinhmun ih a zir lo tuk ruangih vaksuak thei lopawl cu ram sungah cobarawh umin kan um cuahco men a si hi.\nCutin kan Chin falapawl khal mai remcannak cio ah vahsuah ve a si ih a tambik cu Singapore ah mi hnenum (House Maid) dinhmun ih hnattuan a si. Hi hi Singapore dinhmun ah cun hnattuan sang si lo khal sehla thla khatah Singapore Dollar 400-500 hrawng an rak hlawh ve cun Kawlram ih Acozah hnattuan hlawh sangbik Director General pawl hlawh ai hmanin a sang sawn lai ruangah le hasi, sahbawn, ei-in tivek a hrante ih lei a ttul lo ruangah Kawlram mipawl hrangah cun ti tlak a rak si ve mai.\nSingapore Ram: Singapore cu ram fate khaw pakhat ram pakhat a si ruangah a felfai ngaingai. Inn le lo khal Housing Board in ruahmannak fel tak thawn a sak mi lawng luah le hman an si. Acozah lam khalah hlawh sang tak an peaw ih eithupnak le nawhthuhnak tivek a um lo. Leiltun Corruption malnak bik ram pakhat a si. China, Malay le Vai miphun tivek an um nan miphun thliarnak pakhat hman um lo dingin acozah in ruahmannak fel tak a nei. Cuvek thothoin Christian 18% an um ih Buddhist, Hindu, Muslim, Shikh, Pupa dan tivek khal an um nan sakhaw thil rengrengah khal thleidanawknak le nautatawknak pakhat hman a um lo. Cule hnattuanakah ramdang mi an si ruangih nautatnak pakhat hman a um lo thu company ih hnattuanpawlin an rel ttheu.\nAn Nunphung: Singapore nun cu kannih Chinmi vek an si lo, an nelaw lem lo. Kannih vekin capoh rel ih hnih rero khal an nei lo. An privacy ngaingai. An nun a khawhar a si bik mai. Culawng si loin an nun a hmanhmawh ngaingai ih ziangkim zamrang tei tuah thluh a si. Bus le rawldawr tivek khalah Conductor le Waiter tivek an um lem lo. Mahte tuah thluh a si ko. Hnattuanak ah buai thluh a si ruangah khawlaiah mi hmuh ding an mal. Cun sakhua tivek khal an ngaihsak lo tlangpi. Zohman hmuahsuamawk le nautatawk khal a um lo. Mai umumih um thluh a si.\nSingapore Chinmi: Singapore ah hin Chinmi ziangzat ciah ha um timi hi theih a har ngaingai. Falam Christian Fellowship ah hin mi 600 zik an um, Mizo Christian Fellowship a 350 lenglo an um, Hakha 200 zikte an um, Tedim lam hi kawhhran hmun thumah a din ruangah an funaw thei lo ih Inkuan ah mi 40 hrawng fang an um ih an zate cun 500 an um ve men thei. Culoah Asho le Mara hi malai an um ve. A dang cu rel tlak ngai an um lo.\nFalammi lakah hin mi pahra leng cu mai hnattuan thawn um an si. Pu Van Thawng Lian te hi singpore mi sinak nei an si ih City Hall lamah tla rawl dawr an nei. A hrek cu Pernement Resident le S-Pass an ti ih Special Passport ih um an si. Culo hmuah cu mi innsang ih hnattuan (House Maid) an si.\nFCFS: Falam Chin Christian Fellowship ah hin mi 600 zikte an tel nan Off-day le Out-pass harsat ruangah mi 200 hrawng lawng zarhtin an khawmaw thei. Member zat dik tak theih a har nasa. A san cu an um hmang ti laiah an rak tlung man tivek, an ra thleng nan an ra khawm thei lo tivek a si ruangah a zat ciah theih a ngah lo. Cun zarhpi khawm tinten member thar hmuahnak tuah a si ih mi 4-10 karlak hrawn an si rinring. A hrek cu Singapore an umnak kum 2, kum 3 tla an rak si. An suah thei lo ruangah le an suah sun hnih khatah thil dang tuah a ttul ruangih vei khat ra telnak tivek an si.\nFCFS hruaitupawl hi an taima zet. Khawmnak ih ra tel hrih lo, member khalih tel thei lo khal an sungkhat unau thih hloh an tawn thu an theih cun Bulletin ah an telh ih thlacamsaknak an nei. Cun mai tithei tawk ralnak tla an pe. Hlasak khalah Music Instrument kim thawn sak a si ih a nuam ngaingai. Cun Usher khal felfai takin an nei. Projector thawn hla tla na kap ih awl-aiten a hmuh theih. CunSermon khal Video record tuah a si ih Youtube vakah thlah ttheu a si. Khawmban ah thlakhat sung suahcam neipawl in rawnhru lole rawl an do theu.\nFCFS Usher hrekkhat laam lai\nFCFS Pastor: FCFS hi fellowship a si ruang lawngah si loin Singapore ih um theitu Pastor hun neih hi thil awl a si lo ruangah Parmanet Pastor an nei thei lo. Thla hnih hrang Kawlram ihsin Pastor an sawm ttheu. Cuih pastor cun siat le harsat tawng an um khal le Telephone thawn thla a camsak. Nilai zan le Nilaithawhtan zan cu Telephone Cell group neih a si ih Telephone ihsin thusimnak a nei ttheu. Hi hi Sigaporean-pawl khal in an theithiam thei lo. Mak an ti ve nasa. Zirtawp le Inrin zan cu Home Cell le Thlacam khawm a si ih a suak theipawl an pawk ttheu. Hitawkah intek te in rawl an dar phah ttheu.\nFCFS Missions: FCFS hin Missionary 9 hlawh pe in an cawm. Shanram, Maguage, Yangon, Mon, etc..ah an missionary-pawl an um. Thla an camsak ttheu. Culawng si loin cawlhni zingah City Hall lamah Laimi biakinn hlteng lo hawl hnattuan cu tu hi an thawk rero zo. Pathian in hitawk ih an um hi anmah hmangin tumtah a nei timi cu a fiang a si. Pathian ram hrangih mitangkai an si.\nFCFS Media: FCFS hin Media Committee an nei ih cutin an cangvai. Vapual Tlangau timi hi thla khat vei khat an suah. Mekazin hi kum khat vawi khat an suah thei. Cun khat tawkin Calai Seminar an tuah thei. Khawm Bulletin ah article lole thuttha an telh phah ttheu. Cule web site an nei ih a address cu fcfsingapore.org a si. Hinah Pastor pawl ih sermon le cangvaihnak tete ret a si. Cun calai ttha khal ret a si. Hi tluk ih media lam cangvaihnak nei ttha thei pawlkawm hi an mal nasa ding. A rah khal bawr ttha tak a si.\nFCFS le Chin Internet Khawvel: Hiti Media lamih an cangvaihnak hin rah a suah tamzia hi kan zoh ding. Laimi ih kan web site tumbik le Facebook group tumbik Chinland Today tihningtu khal Singapore pawl an si. Nikum lam khalah CT post tambik fala 5 tarlang zo an si. Tulai khalah CT in ttuanvo tumpi kaitu cu Mai Daidim a si. Cun Lai Mino Vangro le Biazai Runinn tivek page tla ih ca tthattha le bezai tthattha ngantu cu anmah thotho an si. Chin Youth Counselling khalah a thawhhlawkbik Singapore falapawl an si. Cun RFA lam khalah Singapore falapawl an cang ttha thotho. Cule Henry Vante in Vapual Forum timi a tuah ih ngaidan le hmuhdan relkhawm theinak forum ttha tak asi. Curuangah Singapore hi kan ro hlu ret khawmnak ti sehla a sual lo ding.\nInternet khawvel ih Chin media palai FCFS sungtel pawl\nFacebook Zuk: Thla khat vawi khat hrawng lawng suak thei pawl hrangah cun Fb zuk post cu an umhar phen a si ve lo ding maw. Nang le kei in le an umhar kan hnem ban si lo. Asinan zuk mawi lo le luan tuk an post mi kei cun ka hmu hrih lo. An thuamhnaw hruk hi anmah Singaporean falapawl fashion tluk hman a si hrih lo. Bawngbi tawi hi cu mitlangpi hruk a si ih hmun hla ihsi sawisel ci khalin a lang lo. Rome khawpi ih um cun Rommi vekih nun a ttulanak lai tla a um ttheu si lo maw. Cuhleiah Singapore ih umih kan ruah mi hrekkhat kha Singapore Laimi tla an rak si lo thei.\nMi Duhduh ih Rawt an Si Maw?: Hiti vekih ruat tla kan um men thei. Minung timi cu tthat thluh a theih lo ih sual thluh khal a theih fawn lo. FCF lawng hmanah mi 600 zikte an si ah cun minung sinak khalah miler deuh le ei awl deuh tla cu an rak um ve dingah ruat sehla. Hi hi Singapore lawngah si loin leitlun dan a si. Intek tlangval mipa tthalo tawng ngah khal an um ve ko ding. Cun man canih tlangval thawn nuam rak centu khal an um mahna leitlun timi cu…Asinan a tlangpi thu ih thlir tikah cuvek si ding cu thil awl lo tak a si.\nZiangahtile..? Singapore nunphungah hin tlangval lole fala ngaizawng an neih ahcun anmai ihnak room ah an hruailut ih nupa um mai a si. Hi hi mi tamsawn tidan a si. Curuangah leng lamih hnamaw lole Park velih totlang tivek hmuh ding a um lo. Culakah kannih mikhual zianghmanih an ruah lo tivek ah thinlung an pe zik lo. Nangmah khal vun ruat awla na thinlungih na ngaisan lo tuk lamah nupa sinak khal hman ding hman na ruat lo ding. Singapore fala tuak taktak, zalen taktak an tam laiah an hnenum Lai fala tikerkipawl kha khadi fawr thluahthloin an zoh zik lo. (thinheng lo ah aw..nan hmelsia tinak si loin). Cun duhduh ih fawr ding ti le thla khatah vawi khat suak thei, cuhmanah nazi 12 ih suak nazi 5 ih inn thlen tengteng tivek tla a si ih khawmaw ding hman mansahlap ih tlan a ttul can a tam. Culai lakah tlangval thawi fawr cu thinlung hmanah a um man zik lo.\nMitthatthum: Singapore ih mi mithmai zoh ih kum 3/4 um zo pawl tla hi cu mitthatthum ah an suak thluh ding ti hman a zumum. Ziangahtile minung hi nawmnak le dawngdahnak in in tuahttha lo ih harsatnak le ttuanrimnak in in tuahttha sawn ttheu. Singapore ih umpawl hin cuih camibuai cu an tuah zo ih tthazetin an awng zo kan ti thei ding. Curuangah nupi tthatthum hman an si sawn lam ding tiah ka ruat.\nChance Tamsawn: Anmah Singaporean hnakin Laimipawl zarhpi ni khawm fashion khal a mawi sawn. Khuk langih khawmaw hman an um lo. An ra suah tawkah saya rawldo le ziangziang simaw a cuhin an cuhaw. An hlasak le an Pathian thu ngai hman rilrawng zet mi naute rawl pek vek an si. A hrawpin an hrawp. Singapore ih ler le zuva ding hnak cun Tahan le mai khua lamah ler le zuvanak chance a tam sawn nasa ti hi a takih ka hmuh mi a si. Culaiah ral hla ihsi ngaidan base um lo ral ttha takih au rero tawk tla kan rak um hi cu a pawi ngaingai. Rel ttheu vekin Facts le pratical thil parah tthumaw in thu hi rel in ca hi ngan ttheu sehla kan tisual mal deuh ding.\nTlangkawmnak: Khipawl khi cangantui hmuhdan a si. A tthazawngin thu na thlir tuk (optimist) tla in ti men thei. Singapore ah thla khat ka um ih ka hmuh mi a si. A um lo hnak cun ka thei sawn ding. Cun kei hnakih um rei kum 4-5 um pawl tla cun an thei sin ding. Laimi lakih um reibik pawl hi kum 16 lai um zo tla an um. Cu pawl si sieh, kum 7 hrang um pawl siseh, kum 4 hrawng umpawl khal siseh ka suh mi ihsin thu tampi ka theih tikah cuih facts parah tthumaw in ngaidan ka tuah sawn a si.\nCungsan Peklawm says:\non December 18, 2014 at 3:41 pm\nhi ca te cu lung i kuai nasa.\non August 17, 2015 at 6:19 pm\nA dik tuk , patian in kan thin lung cio ah hna tjan hram seh ?


India ram, Orissa State Ah Christian Mi 7 Mi That Ih Puhmi Pawl - Chinland Today Media\nJanuary 28, 2013 1:48 am·0 comments\nWASHINGTON D.C (International Christian Concern) : India ram, Orissa state ah, 2008 ah khan Christian pawl nasatak ih thahnak a rak thleng dah. Cutawk ah mi tamtak in Jesuh Khrih ruangah an nunnak an rak pe ih, in le lo tamtak khal nawhkang a rak si dah. Cumi ih a hrampi bik, Christian pawl an thahnak san bik cu, Hindu nationalist leader, Lazmanananda Saraswati ih thihnak ah, Hindu pawl cun Christian pawl ih thahmi asi ti ih an puh ruangah asi.\nCui an hotu pa thattu ah cun mi 7 an puh ih, tukhal ah an zaten thawnginn sungah an umlai. An zaten nupi fanau nei theh an si ih, ICC cun Advocate Pratap Chhinchani hnen ih thusuhnak an neih nak ah, “Hi tei 7 pawl hi tu ah Phulbani ih district jail ah ret an si lai. An nih ih thahmi asilo ti cu mi tamtak ih theih asi. (A thattu ngaingai hi Maoist pawl an si ti in hi buainak a thawkpek ah khan thuthang hrekkhat ah an rak sim).\nIndia ah hin Hindu pawl an tamtuk ruangah, cozah khal in Christian lamtang ih thilti hi a tih deuh a bang. Ziangtik tiang thawnginn ah an um ding ih an thu relsak asi ding ti tuini tiang theih asi hrihlo” tiin Chhanchani cun ICC ah asim. An kaihmi Christian mi 7 pawl ih hmin khal tarlang asi ih, an hmin cu : Bijay Kumar Sunseth, Gornath Chalanseth, Budhadeb Nayak, Bhaskar Sunamajhi, Durjo Sunamajhi, Munda Badmajhi le Sanatan Badmajhi pawl an si. ICC cun leitlun ih Christian pawl hnen ah thlacamnak neihsak ding in thu a than hai.\nEvangelist An Thah Hnu Ah A Nupi Khal An That Ve


Leilung hnawng (cirhti suah) nak hmun pawl cozah pek nak parah Srilanka Catholic Pawlpi in dokalh (November 11, 2021) | Radio Veritas Asia\nLeilung hnawng (cirhti suah) nak hmun pawl cozah pek nak parah Srilanka Catholic Pawlpi in dokalh\nSri lanka ram Muthurajawela leiram cozah ih an lak nak parah Sri lanka Catholic Kohhran in a do kalh. A tlun ih tuahnak cu cui hmun ih a um tu pawl ih pumcawmnak le kiangkap siatsuah nak a um thei ruangah asi thu, October 7 ni ah Sri lanka cozah ih thu an suah nak vekin Muthurajawela leiram cu nitlak nak lam thunei tu pawl in an la ding tiin thu an bot cat thu,\nColombo Archbishop Cardinal Malcolm Ranjith in a tlun ih thuhla cu cui hmun ih mipi pawl le biaknak lam hmun tampi a sung ter thei ruangah thuthennak zung hnen dilnak ca a kuat thu, Zarhpi ni ahcun Colombo Catholic Archdiocese in hi thu thawn pehpar aw in theih ter nak ca pawl thawn simfiang in a darh ter tiin an sim.\nTlawngkai nihnih khalah Siangbawi pawl, Sister pawl in cozah ih tuah tuan nak ruangah mipi pawl ahleice in cui hmun ih nga kai tu pawl le nunau pawl siatsuah thei tiin lam zin par ah duhphorh nak an nei. Cu tiin 2019 kum ih Ester Sunday (thosal zarhpi ni) ah tuah mawh nak ih bung a puak nak ruangah tuah mawh a tuar tu innsang pawl hrangah thudik hrang khalah duhphorh nak tuah nak ah an dil. Sri lanka cozah cu anmai dinhmun in cun Matharajawela hmun kilhim duh ruangah asi thu le electric tha hrang a si tiin an sim. Himi thuthang cu Vatican thuthang ihsin kan don mi a si.


Chin Ramkulh Hluatdaw Hotu Hrang Zo Bawi Fiang Zo - Chinland Today Media\nChin Ramkulh Hluatdaw Hotu Hrang Zo Bawi Fiang Zo\nFebruary 7, 2016 6:42 pm·0 comments\nKan Chin ram kulh hluatdaw hotu dingah Pu Zo Bawi cu tuini ah a fiang fel ih a mah bawmtu ding cu Pu Aung Taan a si ding. Chin ramkulh rorelnak khal February 8, 2016 an thok dingih, nemhngetnak le thukam laknak khal an nei cih ding.\n‘Tui ni ah Hluatdaw chairman hrilnak cakuat cu kan zoh ko. Thuhla nan rak theihcia vek te in a si’ tiah the Chinland Post pawl hnenah a sim. Thuhla um dan vek ahcun Chin ram kulh rorel inn pi hotu dingah Pu Zo Bawi le a bawmtu dingah Mindat ihsin MP Pu Ang Taan si dingih ruahmannak a um mi cu rampi suak thuthang 7daily in a tarlang.\nA daan te vekin, NLD CEC upa pawl ih an hril tlin mi Chin ramkulh hluatdaw hotu ding le a bawmtu ding hrang ih an ruat mi ngannak kuang cu tuini ah an ong ih cutin hi thu hi thufiang a si tiah theih a si theinak a si.\nA tumhnihnak hrang ih a veikhatnak Chin ramkulh rorel innpi thurelnak cu Falam MP Pu Lian Luai in a kaihruai ding. Pu Lian Luai hi Chin ramkulh Chief Minister si ding ih zum um zet mi a siih thufiang cu tui ni tiang zianghman a um hrih lo.#


VCTH | Archive | Chin News | 144\nHome » Archives by category » Thuthang » Chin News (Page 144)\nSurbung Ah Vanzam A Takin Ṭum Ding\nPosted on June 26, 2013 by vcth and saved under Chin News\nKawlram Khualtlawn khaisannak hrangah ramsung hmun kawm deuh pawl ah Vanzam ṭumhmun 3 tuah an tum ih 2013-2014 kawlram budget ah telh a si ding. Tuahnak ding pawl cu Kachin State Naung Mon ah, Rakhine State Aungman ah le Chinram Falam tuah ding an si tiah Kawlram Vanzam lam thuneitu Director…\nAvoi 7nk CYO Calai Laksawng Ngahtu Pawl\nAvoi 7nk CYO cangan zuamnak ah pakhatnak in pathumnak tiang a ngahtu pawl hmin cazin cu a tanglam bantuk in an si. Indianapolis CYO conference pi ah laksawng pek an si ding. Tu kum cu kum dang thawn bang aw loin phundang deuh in Literature Department nih a tawlrel ih CYO sungtel…\nComments Off on Avoi 7nk CYO Calai Laksawng Ngahtu Pawl / Continue reading →\nCYO in Mami Varte Sawm Mi An Lungawi Lo\nPosted on June 24, 2013 by vcth and saved under Chin News\nJuly 4-6 tiang Indianapolis ih ropi zetih tuah ding mi CYO Conference ah Mizoram hlasak thiam Mami Varte cu sawm a siih Visa tla a ngah zo. Cui sawmnak thawn pehpar aw in mi hrekkhat an lungawi lo thu group mail ah an thlah ruri. Mizoram Saikhumphia khua thu,…\nKalay Ah SIM Card 1500 Man A Thleng\nPosted on June 23, 2013 by vcth and saved under Chin News\nKalay le Tahan sehvel ah tulai a lar mi SIM Card Kyat 1500 man a thleng ih vanṭha pawl cun an hlawk pi zet. SIM Card 1500 man cu duhduh ih lei ding a um lo. Veng (Yatkuat) khat ah SIM 50 an co ih, 40 kha Camcawh zuuk in…\nComments Off on Kalay Ah SIM Card 1500 Man A Thleng / Continue reading →\nChin Tlangval Kawl Album Thar Suah\nPosted on June 22, 2013 by vcth and saved under Chin News\nChin Tlangval, Khuppi in Doron band thawn “Lu Bae A Tu Bae” (လူပဲအတူပဲ) ti thulu thawn Kawl Hla Album thar a suah. Hi Album cu mino tampi in an cohlang ih Kawlrampi tiang hluhsuahnak a ngah ding zum a um. Khumpi, hmin ngai Thang Sian Sawm Khup, cu Tui Mui Khua, Tongzang peng…\nPu Hung Ngai In Nawhthuh Ei Pawl Daantat Ding\nChinram Vuankyi chuk Pu Hung Ngai in Paletwa, Kimono Hall, June 5, 2013 ih a thusim ah Chinram sung nawhthuh einak um lo ding, nawhthuh ei bawi le upa pawl cu nasa takih daantat ding ti thu a sim tiah ChinWorld Media in a phuang. Cui tonkhawmnak ahcun Cozah hnatuan…\nComments Off on Pu Hung Ngai In Nawhthuh Ei Pawl Daantat Ding / Continue reading →\nChin Music Award Laksawng Dongtu Pawl\nMRTV le radio ih Chin Awsuahnak ṭuanvo neitu pawl le tualsung mi pawl ṭuantlangnakin, kandung June 10-11 zan tiang, Falam Town Hall ah Chin Music Award cu hlunghlai zetih tuah a si. Laksawng dongtu pawl tla cu a tanglam bang tuk in an si. Pa hlasak (Male vocalist) – Salai…\nKalay Mino Pawl In Palik 2 An Kai\nJune 20, 2013 zaanlam 6:00 ah palik pahnih in Kalay Myo Ar rawl dawr pakhat ah feh tahrat in Mawtaw License nei lo pawl kan cek tiin rinlopin an ra. Cuti cek lawng siloin dawr neitu kha peisa 400,000 an dil bet. Cui thilcang cu Upper Chindwin Youth Network mino…\nComments Off on Kalay Mino Pawl In Palik 2 An Kai / Continue reading →\nMami Varte CYO Conference Feh Ding\nPosted on June 21, 2013 by vcth and saved under Chin News\nMizoram hlasak thiam Mami Varte cu CYO (Chin Youth Organization of North America) Conference, Indianapolis, July 4-6 ah sawm a siih Visa a ngah zo tiah Global Chin News in a phuang. CYO cu Conference lawng silo in Fund hawlnak Concert tla nei ding an siih Mami Varte, Cung Lian…\nComments Off on Mami Varte CYO Conference Feh Ding / Continue reading →\nHakha Ah License Neilo Mawtaw An Kai\nPosted on June 20, 2013 by vcth and saved under Chin News\nHakha ah License neilo Mawtaw pathum Sah Tung Lone pawl in an kai hngai tiah Hakha Post in a phuang. Mawtaw neitu cu Thawng Kian, Biak Thang Ceu le San Ti pawl tla an siih Rih zin mawtaw Jeep pawl an si. A reihlan ah Chinram hmun dangah tla check vivo…


Chin National Day Thuanthu Van Cung Lian (UK) Thuhmaihruai Chin National Day ni cu kan umnak hmun tin kim ah sunglawi zet ih hman a si thlang ding. Himi ni ah, kan Chin nunphung, thuam le lam pawl hmuhnak kan nei hlei ah, himi ni hi ziangtin a rak cang ti khal sim ringring a si. Cutin kan sim tik ah, kan sim dan, a bang aw cio lo. Mi tampi cun Chin National Day cu hlanlaisan ih kan rak hman mi “Miuk dan” kha siatbal in danthar a si mi Democracy ah kan thleng ni, mi hrek cun, Falam ih mipi 5000 lenglo tong khawm in thu rel cat a si ruang ah, Chin mi lungrualnak kan lang ter ni, mihrek cun Feb ni 20 nihi kan Chin thuanthu ah thupi mi ni a si rengreng tin khal Feb ni 20 sunloihnak ni, ti vek in a phunphun in sim a si. Cun, hlanlai kan pi le pu pawl in, a sansan ih an rak hman mi, miuk dan hi, rothil pakhat ih kan kilkhawi sawn ding mi a si. Himi dan siatral in dan thar kan thleng ni hi National day tiah ko a tlak lo tiah a ti tu khal an um. Daan thleng ni meimei, National Day ih ko a tlak lo ti tu khal kan um. Cun, thuanthu kan sim tik khal ah kan sim mi kum le ni thla khal a bang aw lo. Tahthimnak ah Chin National Day Golden Jubilee Magazine sung ah Pu Vum Thu Mawng ih homi Chin National Union Organization le mirang pawl an tonawk ni hi Robert Siang Lian in 1938 ah a si tiah a ngan. Asinan, Mindat Zuzin in cun 1940 ah a si tiah a ngan. Cun, mipi rasuak zat an sim mi khal a bang aw lo. Pu Vum Thu Mawng te pawl an rak cangvainak ruang ah kaih an tuar ih, cui kaih an tuar ni khal cu mihrek in Feb 20, 1939 ah tin an sim. Mi hrek in Feb 25 1940 tivek in a dang dang in kan sim cio. Cun, February ni 20 ih mipi a ra suak tu khal 5000 an kim thei lo lawlaw, Falam vek khuate ah khawiah an riak ding tivek, mahte ruahnak in a cang theilo tiah a eltu khal kan tam zet. Hi thu pawl sim fiang ding ah le Chin National Day kan pu le pawl in ziangruang ah Feb 20, 1948 hi an rak hril timi pawl zingzoinak ka rak nei. Nan thei cia vek in, kan mah Chin mi ih ngan mi pawl cu pakhat le pakhat kan bang aw lo tik ah, mirang pawl ih rak ngan ta mi pawl hi zum a um bik ding tiah, hi thu pawl ih London ih The British Library ah le Yangon ih National Archive Department pawl ah records pawl ka va hawl. Ni bang aw lo mi tete sim fiangnak Thuanthu kanzoh hlan ah ni a bang awi lo mi tete sim fiangnak nei hmaisa sehla. Chin National Day ni ih kan sim tambik mi cu 1918 Feb ni 20 ah U Vum Thu Maung te ho in Maymyo ah Chin Education Uplift Society (CEUS) an rak din timi hi a si. Himi thu hi Evidence ngaingai in cu ka hmu thei lo. Chin National Day thuanthu a ngan tu le speech a pektu hrekkhat pawl ka sut tik ah, Chin National Day Golden Jubilee Maganzie ta an lak sin mi a tam. Pu No Than Kap ih “A critical analysis of Chin National Day” timi sung ah, cangantu Mindat Zuzin hnen ah hi thu thawn pehpar aw in a rak sut dah nan, khatlam in Evidence ngaingai an hmuh thei lo. Pu Than ih ngan mi sung ah cun himi ni ah CEUS in Chin ram ah Kawl ca zir an cawl ter mi an duh duhlonak an phung tiah a sim. The Chin Education Uplift Society (one of the leaders was Vawmtu Mawng) made a protest against the decision of the British authorities to rescind the teaching of Burmese language in Chinland. Ka zingzoi thei tiang ah cu, himi hi 1918 ah cu a cang thei ding a bang lo. Ziang ah tile U Vum Thu Maung thu research ka tuah tikah, a nih hi 1900 ah a suak ih, a kum 17 a ti ah Mirang ralkap a lut ih, kum 18 (1918) ah cun Laitlang ah Mirang ralkap thawn ral a do rero lai. Maymyo ih a umnak cu 1922 lam lawng in a si lai. Pu VTM ih kuttang ih hna rak ṭuantu Pu Sein Yaw Aung in cun, hi ni hi 1922 Feb 20 ni ah a cang mi a si tiah i sim. Cunah cu, U Vum Thu Mawng khal Maymyo ih ralkap a ṭuan lai fang a si ih a si ding a awm ang zet. Cun, Chin ram ih Chin (Laizo) ih cazir hmaisabik ih Falam tlawng ah a si ih, 1925 kum ihsin zir thok a si. 1925 ihsin Kawl cazir an cawl ih, English le Chin (Laizo) in an rak zir. Tlawng hmin khal Varnarcular School tiah an thleng. Thlanglam Chin ram ah Cho ca an neinak hi 1935 lawng in a si lai. Cunah, 1918 ahcun, cutin Kawlca zir lo ding ih thu tuahmi a um hrih lo ih, ziangbik si pei protest an rak tuah timi hi evidence ngaingai in ka hmu thei lo. Asinan, hihi cu analysis base in ka sim mi si. Cun, Chin National Union Organiztion (CNUO) hi 1928 Februay 20 ah din a si tin mi tam pi in an sim ṭheu. Asinan, Pu Vum Thu Maung ih Memoir sungah cun 1934 kum (ni le thla ngan lo) ah kan din thei tiah a ngan. A dang ni le thla pawl cu Mirang pawl ih rak ngan mi documents pawl ka hawl thei ih, an rak ngan mi ni le thla pawl tla cu. 1) Kanpetlet in Mirang le Chin mipi tonkhawmnak – 1940 February 20 (See Document 1) 2) Mipi ra suak zat – 1000-1500 (See Document 2) 3) U Vum Thu Maung homi pawlkom in duhlonak langtertu – 200-300 (See Document 2) 4) U Vum Tu Maung le a ho pawl kaih an tong ni le, Thuthangca (Thurihyah) in an kaih thu an suah ni 18 April 1940 (Thurihyah). (See Document 3) Mirang pawl ih rak ngan mi records hi a hnget khoh mi records a si tiah kei cun ka pom. Curuang ah, a tlun ah ni a bang aw lo mi tete pawl hi hmailamah himi attach ka tuah mi records in a ṭhathnem pi ding tiah zumnak ka nei. Chin Ram Thuanthu Tawi Mirang pawl in Chin ram in ra uk hlan tiang ah kan mah dan le nunphung ten, kiangkap ih cawhpawlhnak (influence) tel lo in kum rei pi kan rak ding. Tlaisun pawl cun Democracy dan vek in, misenpi ih hrilmi “Fahlam Council” in kum reipi a rak uk hai. Cucu, Kawlram ih Frontier Area Administration Director a rak ṭuan dah tu HNC Stevenson in Tashon Democratic Council tiah a rak ko. Pengdang ahcun hnam le khua kilkhawi theitu ding milai, micak le mi ralṭha pawl in miuk ah an rak hril ih, tesinfa sawng aw dan in kan rak ukawk. Miuk pawl khal cun, an mah pakhat ih thuneihnak ih uk si cuang lo in, vengsuak upa hril in, vengsuak upa pawl thawn thurawn aw hnu in thuṭhen a rak si. Vengsuak upa pawl cu Khuangcawi thei tivek, milian sung in rak hril a si. Chinram zaten political system pakhat tang ah kan rak um lo nan, hnam khat le hnam khat tonawk ih pehtlaihnak cu a rak um ring ring. Cun, sumdawnnak lam khal ah pengkhat le phengkhat ah thilri zuarnak le thlengawk khal kan rak nei. Khua le Khua, Hnam le Hnam khal cu thazang cuhawnak (power) hrang ah kan rak do aw theu. Lenglam ihsin kan Chin ram in ra do tik khal ah hnam khat le khat karlak ih buainak tete tan in, lungrual ten kan rak do. Chinram lak ding ih Mirang pawl do ding ah, Sizang, Sukte le Kamhau pawl khal hmunkhat ah kom aw ih Mirang pawl thawn nasazet in an rak do aw. Mirang ralbawi. Gen. George White in “ka dodah mi ral pawl ah ngah harbik le neh har bik an si” ti tiang in a rak sim dah. Chinmi pawl do awknak ah, ralthat lamih sunloihnak pekmi Victoria Cross tiang Mirang ralkap pawl in an rak hmu. Tlaisun khua khal ah Tlaisun, Zahau, Hualngo, Khuangli le Falam peng pawl an rak khawm awk. Hakha peng khal ah Zokhua le Sakta khal Sakta ah an rak khawm awk. Cun Zotung le Senthang pawl khal Khawpi khua ah an rak khawm aw ih, an za ten Fahlam pi thawn pehtlaihnak nei in Mirang pawl cu an rak do. Kan Chinram pi miin in rak do tik ah, hnam le peng sung ih kan dang awknak tete pawl tan san in kan Chinram humhim dingah lungrual zet in kan rak do. Mirang pawl in Chin ram an uk hnu ah, an mai hrang ih uknak olsamnak ding ah, Miuk pawl hnen ah thuneihnak tum zet pek in, Miuk pawl hmang in, kan ram in rak uk. Mi uk in mipi hnen ah siah an khong, cui siah pawl cu Mirang pawl thawn a hrek veve in an rak ṭhen aw. Cui siah pek mi pawl tel in Mirang pawl in Tlawng, Sizung, Lamzin pawl in rak tuah sak. 1930 hnu lam ih sin U Vum Tu Mawng ih homi Chin National Union Organization (CNUO) khal in mipi thazang thawn lungrual zet in zalennak ngah thei ding ah cangvaihnak nasazet in an rak nei. Kawlrawn ih zalennak ngahnak ding ih cangvaitu pawlkom pawl thawn khal pehtlaih awknak an rak nei. 1940 February ni 20 niah Mirang lamih thuneitu, Magwe Commissioner, Chinram Zipeng, Miuk, Khuauk pawl le U Vum Thu Mawng teih ho mi Chin National Union Organization pawl ton khawmawknak an rak nei ih Magwe Commissioner Mr.McCraken in, an dil mi pawl pek thei a si lo thu a sim tik ah duhlonak an rak lang ter. Chin ram Zipeng bawi in politics lam cangvaihnak neilo ding in ralrinnak tu le tu an pek. Asinan, an cawl duh lo ruang ah Mirang pawl in CNUO ih hotu pawl cu thawng an thlak. Hotu pawl thawng an tlak nan, mi dang an kai ih cangvaihnak an nor sinsin. Mirang pawl cun a cangvai tu pawl thawng an tlak vivo ih, cutin Chin mi hotu le mipi 135 lenglo an rak kai ih Falam, Hakha, Tedim, Mingyan le Katha thawnginn pawl ah thawng an rak thlak. Mi hrek cu Cooly tla an ṭuan ter. Leitlun ralpi voi 2 nak Chin ram ah a ra thelng tik ah, Mirang pawl cu India ah dung an sip ih Japan in rei lo te in rak uk. Chin ram ra kai tu Japan pawl khal Chin Hills Battalion, Chin Levies, Pu Vum Te Mawng homi ralkap pawl, Sukte/ Sizang Independence Army pawl le Mirang pawl in an rak dawi suak. Leitlun ralpi voi 2 nak a ṭheh hnu ah cun, Kawlram pi cu Zalennak ngah din din hmun a rak si thlang. Aungsan- Atlee cachuk hnu ihsin, tlangpar mi pawl in Burma ram sungah an tel duh a si ahcun an tel thei ti a si tik ah, ဖ.ဆ.ပ.လ cun Lai tlang ah ခ်စ္ၾကည္ေရးခရီစဥ္ in U Vum Thu Mawng le palai dang pawl a rak thlah. Cutin, Kawlram zalennak a ngah a si ah cun, Chin ram teh Kawlram ah kan kom ding maw timi thurel ding ah Miuk Pu Hlur Hmung, Pu Kio Mang le Pu Pum Za Maang le ṭonglettu Pu Kawl Sum cu 1946 kum ah, Panglong khua ih tuahmi thurelnak ah an rak tel. An ra tlun hnu, 1946 October thla ah Falam ah Chin ram kulh ih Miuk pawl le thuneitu 52 pawl ton khawm aw in thurelnak an rak nei ih, resolution pa 4 an rak suah. Cu pawl tla cu: 1) Chinram cu Mirang tangah um hrih ding, 2) Tlangparmi adang pawl thawn pawlkom aw ding,3) Chin mi pawl kan ṭhangso ih, kan mah hmailam thu kan mah ten kan lai rel thei ding dinhmun kan si ah cun, Burma ram kan kom ding, Cui din hmun kan si lo ah cun, Burma ram thawn a dang ten kan um ding thu an rak suah. Himi thurel nak tho tho ah, Pu Hlur Hmung, Pu Kio Mang le Pu Pum Za Maang tla cu 1947 ih tuah ding mi Panglong ah feh ding mi an lungkim. 1947 March 3-5 tiang Gangaw peng, Htilin ih tuah mi Chin-Bama Rualremnak (ခ်စ္ၾကည္ေရးညီလာခံ) cu Chin mipi 3000 le hotu thlanglam Chin ram ih sin U Vum Tu Mawng, saklam Chin ram ihsin Zokhua ihsin Pu Za Hu le Kawl aiawh in Dedok U Ba Cho thawn zatekom mipi 10,000 lai thurelnak an rak nei ih, hmailam ah bangrepten (တန္းတူညီတူ) in kan um tlang ding tiah lungkimnak an rak nei ih, Chin-Bama duhdawtawk nak theihternak lung khal an rak phun. 1947 ih tuahmi Panglong conference thawng in Kawlram pi sungah lut in Union of Burma tiih cang suak thei ding ah, kan pu le mi pathum pawl in hmin htoot nak an rak nei. Zalennak le Danthleng – Enquiry Commission 1948 January 4, niah Mirang hnen ihsin Zalennak kan ngah ih. 1947 Danhrampi vek in Chin Special Division hrang ah Chin Affairs Council (CAC) kan rak nei thok. CAC cun Chin ram ih ukawkdan thleng ding in hmaisabik ah an rak zuam. Mipi duhnak vek in, hlanlaisan ihsin Mirang san tiang kan rak hmang mi tesinfa sawngawk ih ukawkdan ihsin Democracy dan ih thleng ah Enquiry Commission cu Kumpi Acozah ih siannak in, 1948 kum Feb ni 6 ni ah an rak din. Enquiry Commission ih tumtah mi cu danthlengawk dingah Miuk pawl ih ruahdan le mipi ih ruah dan thei ding, Miuk dan thleng tikah Acozah ih thuneihnak hnaihnok lo ding dan pawl hawl in Kumpi Acozah hnen ah thuthunlut ding a si. Enquiry Commission cun 1948 Feb ni 12 ihsin ni 18 tiang Tedim, Falam le Hakha peng pawl ah mipi le Miuk pawl ih ruahdan an zirzoi. Cutin, an zirzoi rero lai cu Falam ih Kawlram pi Zalennak sunloihnak puaipi an tuah lai fang thawn a rak deng aw. Falam Khua ih Mipi 5000 tonkhawmnak Mi tampi cun, Falam ih mipi 5000 leng lo tonkhawm nak hi Miuk dan dunlonak thurel ding ih kokhawm mi ah an ruat ṭheu. A si hrimhrim lo, Kawlram pi Zalennak kan ngah mi sunloihnak ding ah tuahmi a rak si. Cutin mipi tampi an ra suak tik ah thurelnak khal an nei cih mi a si. Zalennak cu January ni 4 niah kan ngan nan, Rampi President rori le ramuk tu bawi pawl tel ding a si ruang ah Feb ni 19-22 ah an tuah naksan a si. Hi mi puai ah Rampi president Sao Shwe Taik a mah rori Falam ah a rak ra. Himi puai tuahnak ding hrang ah Kumpi Acozah ih budget Rupees/ 21000 an rak pek. Mi tampi cun Falam vek khua ah mipi 5000 rasuak thei cu a cang thei lo tiah an sim. Culai ih Hakha MP Pu Ro Thang in mipi 5000 kan kim a si tin a rak sim dah. Cun, culaiih Falam Zipeng Pu Tuang Hmung ih kumtin Report sung khal ah, mikhual 5000 lenglo kan nei tin a ngan mi kan hmu thei. Pu Tuang Hmung ih report sung ah Paletwa (culai in Rakhine saklam) ihsin palai pawl an ra thu, thupi zet in a ngan. Chin thuanthu ah hmaisabik thurelkhawm ih an ra telnak a si. Mi pakhat cu Paletwa ihsin Falam ah ke thawn rori a ra pok. Cuvek tho tho ih, himi puai le thurelnak ding hrang ah Kanpetlet, Matupi, Hakha le Tedim ihsin mikhual an ra suak cio. Falam peng sung ih Miuk pawl khal in, Falam ah pok cio ding in thu an rak suah. Mi hrekkhat cu, politics rel ding ah si lo in, Rampi President Sao Shwe Taik le Chin Affairs Minister U Vum Thu Mawng hmu duh ah an ra suak. Cui san ih a ra tel tu pawl ih simmi: Cozah hnatuan tu Pu Tuang Hmung ih Report hi kan hrang ah Evidence thabik a si. Kumpi Acozah ih budget Rupees 21000 a suah sak hi a rap thlak nasa. Culaisan ah siapi pakhat hi Repee 20 a rak si. Ralkap pakhat ih thlahlawh hi Rupees 15 a rak si. Budget le um, cuhleiah Chin thuanthu ah Chinmi pawl zalenzet ih thu an rel thei hmasabik can khal a si, cun Rampi President Sao Shwe Taike amah rori hmu ding thawn, mipi 5000 lenglo an ra suak cu mangbang a um lo nasa. Falam khua ih mipi 5000 Thurel khawmnak Thurel nak an thok pekte ah cun, Cozah lam ih palai, mipi lam ih palai tin palai teten thu an rel nan mipi pawl an tel vivo. Feb ni 20 niah Fimthiamnak lam, Harhdamnak lam le Transport lam thu pawl an rel. Cun, Enquiry Commission ih zingzoi rero lai mi ukawkdan thleng awk ding thu khal rel a si. Ukawkdan thleng aw ding ah Pu Thawng Za Khai in thu a thun lut ih Pu Sum Mang le Pu Thang Mawng in an lung kim pi. Hi thu hi can pek in an rel ih, a duh lo tu an um. Cuhrangah, meeting Chairman in Vote lak ding ih thu a rel cat. Vote an lak tikah ukawkdang thleng duh tu mipi 5000 an um ih, a duh lo tu 17 an rak um. Cutin, meeting Chairman in ukawkdan thleng ding in thu a rel cat. Pu Con Bik & Chin Chiefs Enquiry Commission ih Kumpi Acozah hnen ih pekmi Report Enquiry Commission cun, danthlengawk ding thu cu Feb 22-26 tiang zingzoinak an nei peh vivo. Feb ni 26 niah Cozah hnaṭuan Wanthock pawl thawn tonkhawm awknak an rak nei ih hmailam in an feh thei dan ding thu pawl an rak rel. Mipi in dan thleng ding an duh thu an hmu fiang nan, a san san ih kan rak hman mi dan hmakhatte ih thleng ding hi thil ol a rak si lo. Cutin, Enquiry Commission in an zingzoinak report cu Kumpi Acozah hnenah 1948 September ni 30 niah an rak pek. Report sung ih an dil mi cu, Miuk dan aiah Democracy dan hamng ding, cule Miuk pawl an sung lo nak ding in bawmnak pek ding pawl a si. Kumpi Acozah khal in lungkimnak a rak nei. Cutin, Chin Affairs Council in 1948 kum October ni 12 ih tuahmi Consstituent Assemby Parliament (တုိင္းျပဳျပည္ျပဳ လႊတ္ေတာ္ ညီလာခံ) ah danthleng ding cu Kumpi Acozah ih nemhnget nak a nei. Cun, Chin Affairs Council ih ngan mi “Chin Special Division Act 1948” khal cu nem hnget a si. Cui ni ihsin thok, Mirang pawl ih an rak tuah mi Chin Hills Regulation Acts 1896 cu a rak thi ih kan mah Chin mi pawl ih nganmi Chin Special Divison Acts 1948 rak hman a si. Chin National Day hrang ah “Ni” an hril 1948 ihsin 49 tiang, CAC cu danthleng aw ding, dan hmang ding mi pawl tuah, ṭhansonak lam le mipi hnen ih Democracy thu pawl zirhnak ah an can a cem ih Chin National Day hrang ziang khal an rak ruat man lo. 1950 kum ih sin Chin Affaris Council cun National Day nei ding thu an rel thok. Chin mi pawl hi Union of Burma sungah hmun dang dangah um hman seh la, unau suak khat, miphun pakhat kan si ruangah lungrualnak leh ṭuantlangnak a thupi tuk ti mi hi an rak thei. Curuangah Chin Affairs Council cun hmun kip ih um kan Chin miphun cu hmun khat ih kan hlawmkhawm thei nak ding le Politics lamah kan cak vivo theinak dingah “Chin National Day” kan neih a thupi ti an hmu fiang a si. Curuang ah 1950 October ni 9 ih tuah mi Chin Affaris Council Meeting ah U Vum Thu Mawng in National Day kan nei a ṭul, Cun National day hrang ah ni kan hril ding ih cucu tu niah kan nemhnget ding tiah thu a thun lut. U Vum Thu Mawng cun, ka thu thun lut nak san cu ram tin kim ah National Day an nei cio vekin kan nih Chin mi pawl khal National Day kan nei a ṭul ruang ah a si tiah a sim. Cui thu thun lut mi cu Matupi MP Pu Sang Nim ih a lungkim. U Vum Thu Mawng cun, hi thu hi, Chin Special Division Commissioner thawn nithum sung kan rel zo nan, kan ruah mi ni thum sung in, ziangmi ni bik hi National day ni ah kan nemhnget ding timi cu kan rel cat hrih lo. Kan ruah mi ni pawl tla cu Chin palai pawl Maymyo ih um Enquiry Commission ih feh ni, February ni 20 ih Falam mipi tonkhawm aw in danthlengding thu rel ni, Chin Special Division Acts dan kan hmang thok ni pawl an si. Capt. Mang Tung Nung cun 1948 Feb ni 20 ni, nazi 11 hi National Day ih tuah ding ah thu a thun lut. Pu Sang Ning in a lungkim pi. Meeting Chairman, U Lian Thum in cui thucu nan lungkim maw tin a sut tik ah, meeting kai cu U Vum Thu Maung, U Lian Thum, U Sang Ning, Capt. Mang Tung Nung le U Tuang Hmung pawl in lungkimnak an nei. Cuhnuah, U Sang Ning in a rel bet ih, February thla cu thlanglam Chin ram ah Lorawl lakcan a si ruang ah mipi an man lo ding, ni dang ah tuah sehla a ṭha sawn ding tiah a sim. December thla lo le January thla ah tuah sehla a rem cang sawn ding tiah a sim bet. Capt. Mang Tung Nung in mipi tonkhawm aw ding si lo ding National Day (အထိမ္းအမွတ္) hrangah kan hril tum mi a si tin a let. U Sang Ning khal in, thuthunlut ni ka elnak si lo tin a let sal. Cutin, meeting chairman U Lian Thum in Chin miphun hrang ah 1948 February ni 20 ni, zianglam nazi 11 hi National Day hrang ah siseh tiah nem hngetnak an rak nei ih, Cutin Chin National Day timi kan neih theinak a si. Thu an ṭhen hnu, 1951 kum ah a voi 1 nak Chin National Day cu sunglawi zet in Mindat khua ah an tuah. Himi thuan thu in kan hmu fiang mi cu National Day neih a thu pi dan an thei in, cumi hrang ah ni “nikhat” an rak hril suak mi a si. Chin National Day Ni Thleng 1956 ah Pu Za Hre Lian cu Chin Affairs Minister a rak cang tikah, hlanlaisan kan pi le pu pawl a sansan ih rak hman mi dan, kan hlon ni hi National Day in ret a tlak lo tin, National Day cu February ni 20 ihsin ni dang ah thleng ding in a rak zuam. Cui thu cu Parliament dan vek in thurelnak an rak nei ih MP 12 ih an lung kim ih MP pa 2 in an el. MP 2 a el tutla cu Pu Ro Thang le Pu Hrang Nawl an si. Parliament dan vek in, MP tamsawn ih lungkim a si ruang ah Chin National Day cu February ni 20 ihsin thawn a rak si. 1958 ah Pu Thang Lian cu Chin Affairs Minister a rak cang tikah, Minister a cang ding ih a tiam kam cia vek in, Chin National Day cu Feb ni 20 ah a thawn sal. Cu hnu ah Revolution Council le State Peace and Development Council pawl in Chin National Day ihsin Chin State Day ih thleng ding in an rak zuam nan tuni tiang ah hlawh tling nak an hmu lo ih Chin National Day tiah sunglawi zet in hmang ring ring a si. Thunetnak Ramtin kim ah National Day an nei cio. Cui National Day cu ziangruangah National Day an ti nak a sullam khal an bang aw cio. E.g. Norway, Denmark, India, Malta, Poland le Slovakia ram pawl ah si le Danhrampi an nei ni kha National day tiah an hmang. Aurstralia sile Europe ihsin an ram ih hmaisabik lawng a rak thleng ni kha National day tiah sunglawi zet in an hmang. Ram tampi cu United Kingdom, France tivek Colony kutang ihsin Zalennak an ngah ni kha National day tin an hmang. Ireland tivek si le biaknak lamthawn pehpar in St.Patrick Patron Saint day hi National day tin an hmang. Luxemburg tivek ram si le an Siangpahrang ih suahni kha National day tin an hmang. Ramtin kim ah National Day timi an nei thluh ih, ram khat le khat an nei dan le an hmang dan khal a bang aw lo. Leitlun ram tampi cun National day an nei cio vek in Kan nih Chinmi pawl khal, miphun pakhat kan si nak kumkhua a hmun thei nak ding ah, Miphun Ni (National Day) timi neih a tul tiah U Vum Thu Maung ih homi Chin Affairs Council cun thu an rak rel cet. Cui ni hrang ah, kan chin thuanthu ih ni thupi ni thum sung ah, Falam ih mipi 5000 lenglo tonkhawm in, ukawkdan thelng ding ih an rak lungkim ni, Feb ni 20 cu Chin National Day siseh tiah an rak hril a si. Chin National Day thuanthu kan zoh tik ah, Chin National Day nei ding ih kan pu le pawl in an rak relcat nak hi hlanlaisan ih kan pi le pu pawl dan an hua ruang ah a si lo. Kan Chinram cu, Miuk dan tang ah kan mah le nunphung ten, zalen zet in kum rei pi kan rak ding thei. Miuk pawl in khua le ram hrang ah a ṭha bik in khua an rak khang. Loram zem awk dan ah si seh, siah khawn dan khal ah si seh, nunphung lam ah si seh, an fimnak ih a daih sun, an ti thei tawk in, a ṭha bik in an rak uk. Leitlun ralpi voi 2 nak hnu, Chinram ih hmailam hrang khal ah Mirang, Kawl le Tlangparmi unau ding pawl thawn nasazet in thu an rak rel. Chinram hrang ah a tha bik in lai in rak rel sak. An mah ih zuamnak um lo seh la, kan hmailam thu cu rel theih a si lo. An mah in zuam nak ruang ah Zalennak khal kan ngah ih, tuni vek Chin National Day khal a cang suak thei nak a si. Chin National Day cu Miuk dan ih sin Democracy dan ih kan thleng ni tin Democracy dan sunloih ni khal a si lo. Democracy daan hi khuahlan ah Tlaisun pawl ih rak hman rero zo mi a si ih Chin ram hrang ah a thar a si lo. Democracy dan hi kan ram kiangkap ah a rak hmang hmaisabik tu lam kan si. Chin National Day cu, kan Chin thuanthu ah, Feb ni 20 hi ni thupi zet pakhat a si ruang ah khal a si lo. Ziangruangah Chin National Day um ding in, kan pu le pawl in an rak relcat timi hi thuanthu sung ah kan zohtikah, leitlun miphun tampi cun in National day an nei cio, kan nih Chinmi pawl khal in miphun pakhat kan si nak kumkhua a hmun thei nak ding ah, National Day kan nei a tul. Ziangruangah kan neih a tul tile Chin mi pawl hi unau suak khat, miphun pakhat kan si ih lungrualten kan ttuantlang thei nak ding ah le Politics lamah kan cak vivo thei nak ding hrang ah a si. Nan zate Happy Chin National Day…… References: The Chin Hills by Carey and Tuck Economic of Central Chin Tribes by HNC Stevenson Documents attached mi pawl cu Yangon National Archive Department ih lakmi pawl an si. Chin National Day by Hrangtar Nawnkhar. Hrangtar Nawnkhar hi Yangon, National Archive Department, Chin Files at Historical Research Centre, Yangon le Universitied Historical Research Center, Yangon ih ca pawl reference a lak mi Cabu tha tuk pakhat a si. 1951 Mindat Khua ih tuah mi Chin National Day ih U Vum Tu Maung sim mi Speech from Falam Centenary Megazine. U Vum Thu Mawng a mah rori ih ngan mi Memoir. 1964 kum ah a ngan. U Sein Yaw Aung, Vum Thu Maung thawn hna rak tuan tlang dah tu ih U Vum Thu Mawng thu a ngan mi. Private Archive. British Library ih ka lak mi Panglong Conference thawn pehpar mi paper pawl le tuhlan ih Chin thuanthu hrang ih ka rak khawl khawm mi pawl. – Chin Tech Support\nNext Next post: Chin Cafang Kom Dan


New York Ah X'mas Pu Kawrfual Thawn Tlanzuamaw - Chinland Today Media\nNew York Ah X’mas Pu Kawrfual Thawn Tlanzuamaw\nDecember 10, 2012 12:13 pm·0 comments\nMifarah harsa pawl bomnak hrang tumtah in New York City ih Knavesmire ah mi zatel in tlanzuamawknak ah an nei. A teltu hmuahhmuah in X’mas Pu, Santa Claus kor cu an sin thluh. Tlanzuamawknak a tuahtu cu British Heart Foundation ih Santa Jog pawl an si. Tlanzuamawknak cu phunhnih in an ṭhen ih cu pawl cu nauhak le innsungsang zate ih tel theihmi km 2 tlanzuamawknak le upa pitling lawngih tel theihmi km 5 tlanzuamawknak pawl an si.\nAngie Goldsmith khalin a fanu Lucy, kum 7, te thawn km 2 zuamawknak ah an tel ih, a fanu in hnipuan kor mawibik ah pakhatnak a ngah. Archbishop of York’s Junior School ihsin team 30 lai an suak thei. Sara Harbord khalin tlawngta nauhak tete pawl hrang group a ṭhensak ih a fapa, Sophie, kum16, le Luke kum10, pawl a telter ve. Cun Nicky Nolan khalin a fale Ellie, kum9, le Liam, kum5, pawl thawn an tel ve.\nSara in, “Hi tlanzuamawknak hi a ropituk ih nomnak a suahpi. Tlawngta nauhak le upa ṭhen loin an tel thei ih a mawituk. Cun X’mas Pu kor kan hrukmi hrimhrim in lungawinak a suahpi,” ti’n a sim.\nNauhak kum10 te Luke khalin, “A daituk ko nan Santa Claus kor pi in mi a hlumter. A hlum tikah tlan a ol ih, kan nom in kan lungawi ngaingai,” ti’n a sim ve.\nNauhak kum9 mi Ellie khalin, “Himi zuamawknak ah ka tel ih, hmailam ah zuam vivo dingin zuam duhnak thinlung ka nei sinsin,” ti’n a sim ve. Ellie cu nauhak tlanzuamawknak dang pawlah a tel ṭheu ih atu ih ta hi a veiruk a telnak a si.\nZohṭha Zetzet Zuknungthar Pahnih


Thuanthu Famkim - Chinland Today Media\nJuly 2, 2012 1:02 am·0 comments\nBible Siar Ding: Ruth 1:1-22\nPathian ih huham a nasatuk ih kan naih ngam lo; Dingzet le felzet in minung hnenah thu a rel.\n– Job 37:23\nKa rualpi naibik pakhat cu thla nga sungah tuar harzetmi sunralnak a pehpeh in a tong. A pa in khensa (cancer) natnak in September thla ah a thihsan, ih a upa in October thla ah a thihsan lala. December thla ah a nupi cu medical checkup an tuah tikah cancer natnak a nei a si, an ti ih February thla ah a thihsan bet. Hih caan sungah cakuat pakhat a ngansuak ih a thulu ah “Job vekin ka tuar” a ti.\nNaomi in himi pa ih tuarnak cu a theihthiam sakzet ding. Anih cu a pasal le a fapa pahnih thawn a suahseemnak khua taansan in a poksuak ih ramdang mi a fapa ih nupi pakhat thawn lawng a laihri tannak khua ah a ra kir leh saal. Amah le amah a zoh aw ih a nun cu kha fualfual le zianghman lo rori in a hmu aw. El Shaddai, A Cakmi Pathian cu a parih harsatnak le tuarharnak hlir thlentertu in a hmu.\nNaomi in thuanthu famkim a thei thei ve lo. Ruth in a sungkhat mi pasal a nei dingih cumi innsang in a tar hnu ah an run zoh ttha ding timi a thei ngah hrih lo. A theih lomi um hrih cu Ruth ih tefasin cu David hrin rung si vingvo in Messiah ih suahnak cithlahtu ih a rung canglai ding timi thu pawl hi a si. El Shaddai Pathian in hih thuanthu pawl cu Naomi hnenah a rak simhlawm ve lo, asinan A huham cahnak le a daihcangnak cun Naomi ih nunnak hmangin A tumtahmi a famkimter a si.\nTuni ah, ka rualpa cun a tuarnatnak in a nun a cauter siang lo. Anih cun a neihmi Pathian kha ttha te’n a thei fiang. El Shaddai Pathian cun a nunnak thimkhawzing sung khal in A khuakhan lairelnak cu a famkimter thei thotho ding ti a thei.\nEl Shaddai, tuni ka hmuntonmi zate sung khal in Na huham le na daihcangnak lo rinsan ngam dingah i bawm hram aw.\nZiangmi in so El Shaddai ih thiltitheinak rinsan ding ai ah,\nka nunnak cu kha fualfo ih i theihtertu ding?


• Favorite cuisine 2015 | Statista\nThis statistic shows the results of a survey in which respondents were asked for their number one favorite national cuisine in the United Kingdom (UK) in 2015. A majority of 30 percent of respondents reported that English / British food is their favorite, followed by Italian at 22 percent.\nSacla Italia. (July 3, 2015). Favorite national cuisine in the United Kingdom (UK) in 2015 [Graph]. In Statista. Retrieved April 13, 2021, from https://www.statista.com/statistics/630064/favorite-cuisine-united-kingdom-uk/\nSacla Italia. "Favorite national cuisine in the United Kingdom (UK) in 2015 ." Chart. July 3, 2015. Statista. Accessed April 13, 2021. https://www.statista.com/statistics/630064/favorite-cuisine-united-kingdom-uk/\nSacla Italia. (2015). Favorite national cuisine in the United Kingdom (UK) in 2015 . Statista. Statista Inc.. Accessed: April 13, 2021. https://www.statista.com/statistics/630064/favorite-cuisine-united-kingdom-uk/\nSacla Italia. "Favorite National Cuisine in The United Kingdom (Uk) in 2015 ." Statista, Statista Inc., 3 Jul 2015, https://www.statista.com/statistics/630064/favorite-cuisine-united-kingdom-uk/\nSacla Italia, Favorite national cuisine in the United Kingdom (UK) in 2015 Statista, https://www.statista.com/statistics/630064/favorite-cuisine-united-kingdom-uk/ (last visited April 13, 2021)


Sansungdaih Democracy ni eng kan ram ah a eng thlang ding – Saya James Thang | Falam Online Media\nSansungdaih Democracy ni eng kan ram ah a eng thlang ding – Saya James Thang\n1958 October 28 ah Wunkyikyuk U Nu cun Pyituh Hluatdaw ko in 1947 daan hrampi vekin Bogyokkyi Ne Win hnen ah Wunkyikyuk si nak le Cozah aana cu a ap. Bogyokkyi Ne Win khal cun a co hlang ih cumi ni ahcun Ram Kiltu Cozah (အိမ်စောင့်အစိုးရ) a din ih 1960 Election tiang Wunkyikyuk ṭuan in Rampi a kai hruai.\nBogyokkyi Ne Win in kum 1958-1960 Wunkyikyuk a ṭuan sung ah USA le China le Ramdangpawl thawn pehtlaih nak ṭhazet a tuah thei ih Rampi khal a ṭhangso zet. 1960 February 6 ni ah Bogyokkyi Ne Win cun a tiamkam vekin Election a tuah sak ih a nehtu Thantsin phah sah pah lah Party ( သန့်ရှင်းဖဆပလပါတီ) hnen ah Rampi thu neih nak cu a pe sal.\n🇲🇲🎓✊1962: Following student protests at Rangoon University, Burmese general Ne Win ordered the demolition of the historic students' union building.✊🎓🇲🇲 pic.twitter.com/n2iWZLTNCi\n— UnwaryRook28 (@URook28) July 9, 2020\nU Nu cun Wunkyikyuk a ngah sal ih 1962 February 24 ni ah A Myota Ngilakhaan ko in March 1 ni ah Federal thawn pehpar in thurelnak an nei. 1962 March 2 ni ah President U Man Win Maung, Wunkyikyuk U Nu le Wunkyi dang pawl cu Bogyokkyi Ne Win in a kai ih Aana a ting. ၁၉၆၃ July 4 ni ah Burma Socialist Programme Party “BSPP” (မြန်မာ့ဆိုရှယ်လစ်လမ်းစဉ်ပါတီ) a din ih a ngan tharmi 1974 daan hrampi vekin Party pakhat hmin in 1988 kum tiang a uk ih Kawlram cu leitlun Farahbik le Retheibik ram ah a cang tir.\nHimi Ne Win Aanasin(dictator) pa in diklo zet le Democracy daan lo ih Aana a ting mi le Rampi a kai hruainak cu US Rampi cun theilovek in a um san hlei ah Southeast Asian ah Communism lut lo dingih khamtu ah a hmang ih a bom sawn. U Ne Win Cozah cu US ram thawn an pehtlaih aw ruang ah China cun Kawlram ih Communist pawl hriamhrei pek in ziangkim a bawm ve. 1962 ih Bogyokkyi Ne Win ih Aana ting cu Harsa tuklo in a hlawh tling.\nObituary: General Ne Win https://t.co/o47zbRe2D7\n— FOM (@FOM66530376) February 18, 2021\nU Ne Win ih BSPP party kaihruaimi Cozah duhlotu Tlawngtapawl Hohanak in 1988 August 8 (8.8.88) ni ah Kawlram hmuntin khawtin ah Sandahpiahnak a um thok. Cumi Sandahpiah nak ah Tlawngta, yokesin Lemcang thiam, hlasak thiam, Biaknak zate, Pastor le phungki , Sayawun, Palik le Lahwakah, Ralkap hlun, Lawyer le Cozah hnattuanpawl le Mipi pawl an zaten an tel kim ṭheh.\nSandahpiah Mipi pawlcu mah le Uniform ciar hrukin Lamzin an zawh ih Cozah an duhlonak an au pi. Mingaladon ih um Ralkap tamsawn tla cun Mipi an din pi ve. Cozah cun Ralkap hmang in Sandahpiah pawl meithal thawn Kap in siatbal ṭheh a tum nan a hlawhsam ruangah Mipi Sandahpiah cu dailo in a luar sinsin ih Rampi huap in Sandah an piah.\nUS Ralkap le UN Ralkap lut mai dingvek in thu a leng ih Mipi an phur sinsin. Mipi lam in Mipi Cozah din ding an dil ih Dr Maung Maung cu Cozah hruaitu ah an ret ih Sandahpiah cu mallai a reh deuh. Culai ah Thawngtlakpawl an suak ih Vengtin ah an vak. Mipi pawl cun Thawngtlak Misual lak in Mah le veng humhim nak ah Nam le hriamhrei an neihmi keng in an veng humhim ding ah sun zaan an duty.\nThe 8888 Uprising in Myanmar (Burma) https://t.co/uMdgiHBRUX\nNorth Okala Myone lam ah Misual an kai ngahmi cu a lu an tan tivek Misual silo khal misual ah put in an that tivekpawl Cozah lam News ah ngan in Cozah cun Mipi a dem. Khawsung Vengtin ah Misual mittha thleidang har tiang in Mipi lak ah buainak a suak.\nCuti ih Mipi buailaifang 1988 September 18 ni ah Ralkap cun Kawlram le Mipi ruun ding ah Aana ka ting ti ah a puang ih Vengtin khaw tin ah ralkap le MI (ထောက်လှမ်းရေး) thlah in Sandah piahtu pohpoh cu an kai, an hrem ih Mipi ṭih dingin a phunphun in an cangvai. Sandah piah ih a teltu Cozah hnaṭuan siseh ṭuanlo siseh nuam teten an kai vivo. A tthen cu kai hlanih rak tlan man tla an um. Cuticun Ralkap in 2011 March thla tiang kum 22 sung in Uk.\n2021 February 1 ih Ralkap Aana ting daan cu 1962 ih Ralkap Aana tingdaan thawn a bang aw ih Rampi a Uk tum daan le a kaih hruai tum daan cu 1958 ih Ralkap pawl ih အိမ်စောင့်အစိုးရ uk daan le kaihruai daan thawn a bang aw ding a bang. Cuvek thotho in Sandahpiahpawl an cimit (နှိမ်နင်း/ဖြိုခွဲ) tum daan le thawngtlakpawl suah ih Mipi thinphang thlavai dingih an tuah daanpawl cu 1988 ih an tuah daan vek thotho a si hrih lai.\nTroops are patrolling streets in major cities and communications are limited. The top army commander is now in charge and a one-year state of emergency has been declared, army TV announced https://t.co/u1aOdFLw9P\nCuruangah Aana ting Ralkap pawl ih thiltuah daan pawl hi 1958,1962 le 1988 ih an rak tuahdah zomipawl thawn a bang aw deuh ttheh ih an tuah zomi thlirin an tuah lai dingmi a fiang ko ih ziangtin kan ralring ding ti ruat cia a ṭha.\nTu hnak in kan buai sinsin lai ding. Kanmah le kanmah Fimvar zet ih kan kilhim aw thiam a ttul vek in Ralkap pawl lungbuai ding tiangin hnaihnok ih sandahpiah rero khal a ṭul.\nMi hrekkhat cun Hriamhrei nei Ralkap cu Hriamhrei neilo Mipi nih a neh thei taktak lo ding ti ah beidong tum mai tla kan um men ding. Beidong ding hi a si hrimhrim lo. Ziang ah tile Ralkap lam ih an cangvai daan hi a tlun ih tarlang zo bangin tuihlan ih an cangvai kelte vek a si hrih lai ih Hriamhrei ttha an nei hman ah Idea tampi an neilo ti a fiang.\nMipi lam in Hriamhrei Meithal neilo khal sehla kan thluak, Thazang le Lungrualnakpawl hi hriamhrei ah hmang in a cemnet tiang kan ṭang ahcun kan neh hrimhrim ding. Turkey ram ah leitlun ih hriamhrei ttha nei Ralkap cun Cozah Aana a ting nan Mipi ṭangrual nih Aana an lak kir sal thei ih Cozah nih nehnak a co sal.\nThe US imposed sanctions on & froze US-based assets of 10 military leaders involved in the recent military coup takeover of Myanmar’s government. USAID will also redirect $42.4 million in assistance. https://t.co/tY3zWABR6W\n— ABA International (@ABAInternatl) February 16, 2021\nKan theih dingmi cu 1962 le 1988 lai ah Internet a um hrih lo ih Ralkap pawl an duhtawk in an cangvai thei hlei ah USA le UN le ramdangpawl nih mipi lam ah napin an ṭangtuk lemlo ruangahkhal Ralkappawl nih Aana awlten an ting theinak a si.\n2021 ahcu Internet le IT san a si ih Ralkappawl an duhduh in an cangvai thei nawnlo. Cu hlei ah Idea ṭhaṭha nei Mifim, Mithiam Mino tampi an um ih Rampum huap in thatho zetin an cangvai. Cupawl nih napin ṭan an lak hlei ah CDM cangvaihnak ah Cozah hnaṭuan tampi an tel zo.\nUSA, EU, UN le Leitlun ram tamsawn khal Mipi lam ah napin in an ṭang ih an bawm. Culawng silo in Kawlralkap Bawi pawlcu ICC (International Criminal Court) ah tazacuai an tong zo ruang ah R2P UN Ralkap a ṭul daan vekin lut thei a si ding.\nA tikcu cu mal lai a rei men thei nan Mipi cun nehnak a co hrimhrim dingih Sansungdaih Democracy ni eng kan ram ah a eng thlang ding. Beidonglo in thlacamnak thawn zuam cio uh si.\n← Hakha Khualipi hmunhnih ah Chin PhunPi Ni Hmang Tum\nDr. Ngun Cung Lian cu “Salai” Hminpu A Phu Lo – Mipi Auaw →


Trump:USA President a sithan kho maw’Timi kong ah thawngpang fiang. – Lai Lungrawn Post\nTrump:USA President a sithan kho maw’Timi kong ah thawngpang fiang.\nTrump a tling lo zo, #Marltiallaw khal a puang lo ding ti lam hawi in kan rak ngan zo. Mi mitkem khal a hlawh aw phah thluh. Tui tum ahcun thil cangtheimi, a ra cang thei laimi le cang nawn lo ding pawl zohzirnak malte kan vun tuah ding. Thuthang, NTD , Newsmax, Fox, SCMP, CNN, Breibart, C-Span tvp thulaknak hram ah hngataw in hmuhdan, ruahdan bet phah in kan run ti sal ke. Mithen hrangah nin umza a si men ding, mithen hrangah theihkauhnak le theih phahnak tla a si beisei phah thawn aw!\nDonald J. Trump hi 2016-2020 lakih a thil tuahmi pawl zoh tikah hminsin tlak a tam nasa. Cumi lakah pa 5 ten tarlang sehla.1.ISIS an dai rupriNorth Korea an dai rupri 3.Israel khawpi cu Jerusalem ah nemhngeh rupri a si veto power thawn 4.Morocco le Israel karlak remdaihnak tuah5. US ramah hnatuan a tamterthupi tuk\n2019 ah Trump cu “Biden Hunter Investigate” dingah Ukraine na fial tiah Court ah tayacuai(luput) a si. Sinan, February 2020 ah Senate in mawhnak a nei lo tiah thucat tuahin a him. George Floyd thih tumah mipi in buainak nasa tak an tuah ih, Leitlun hmunkip ah “Black Lives Matter” tin duhphorhnak tuah a si. Cuih tum ah, Trump in National Guards thawn ziangkim a cingfel. Hi tum ih an buai hram hi amah duhlotu, huatu le a thil ropi tuahmi iksik ih President a sinak ihsi hnukthlak rori tumtu “Left wing” pawlih khawkhan le remruah a si, zum a si.\nCun, November 6 ah rampi hrilawknak run neih a si. Himi ah Trump cu a rin-aw zet ih, a rinlopin vote result a hung suah tikah thil diklo a um si ding tiah a ruat cih. Ziangahtile tuihlan ihsin phiarnak a phunphun, sual puh le mawhthluk ih namthlak ta rori an rak tum tikah, cuti a ruat lok mai khal cu thil awm lo tuk cu si ce hlah. Cun, amah rorin a tongmi pakhat cu, abikin Capitol ih buainak le Impeach sal tumnak thu ah, hitin a ti, ” as i have predicted” tin. “Ka rak simcia bangin” ti a si. Cutin November 6 hrilawknak ih result cu a cang thei lo a si, thil dik lo a um tiah “vote fraud” thu a aupi. An hun zingzawi ciamco tikah, vote fraud khal cu a tak um ngaingai fawn.\nCourt lamah thlenin thubuai thehlut a si ih, hmanseh Court lamin an rak hnawl. A net ahcun January 6, 2021 ah “electoral vote” siarsal dingah remruah a si.Trump cun a twitter parah catawite thawn, “DC ah kan tongaw ding” tiah amah tantupawl cu simthannak a nei. Cutin, January 6 cu a rungkim, zinglam nahzi 9 hrawngah Capitol ahcun “Trump supporter” pawl cu tongaw in vote dik lo thu ih an hmalak dan ding si seh, dungsip an tum lo thu si seh, “hrilawknak dik” ngai thupitnak thawn hmalak an tum thu tvp simaw in caan an hmang. Anet ah, Trump khal cu a ra lang ih, thusimnak a nei. Demo le anti-Trump pawl ih an rak lakmi a tongkam pawl cu, “I know that everone here will soon be marching over to the capitol building, to peacefully and patriotically make your voices heard,” ti a si.\nHimi a tongmi hi Democratic le Anti-Trump pawl cun capitol innpi luhcilh ih mawhphurtu tiih an au tambik pakhat a si. Taktak ah, hi tongkam hi buainak um lo, phundawt lungput thawn, nan #aw theih si seh ti, a si sawn. Himi rori Trump puh thluh ding cu a luan deuh, an hnukthlak tumnak le mitkem ngaih lonak a rak tamcia thawn, a cangsual ding le ti fuh lo caan bawh ih rak um, Democratic party le anti-Trump pawl hrangah cun thil awm zet vekah a cang ve famteh maw!! Khatlamah, hi capitol thilcang rori khal hi Demo le anti-Trump pawlih ruahman khawkhan remruahmi tla a si sawn thei lala. Politics hun lek rero hai famah maw!\nCun a cang theih lehmi pakhat cu Trump hin 2019 ih Impeach an tumnak, George floyd thu ih mawhpuh dingih an rak khawkhannak tivekpawl hi Trump in a rak hmucia, a rak theih cia thluh ruangah~ Trump hin #thang a kammi tla a si mahna. Asan cu, January 20 hlan sung cu Trump hin President power famkim a neih lai tlunah, NTD ih alnalyze a tuah vek sile, Trump hin power cakzet pakhat hman ding a nei lai ih, cumi hmangthei dingah Trump hin #thang a kam a si thei men, tiah ruahdan ra suakmi a um.\nCuih Trump ih power hman thei laimi pakhat cu, “Martial Law” hi a si. Hmanseh, himi hmang dingah anti-Trump pawl in ziangtluk, ziangtiang “power abuse”(thuneihnak hmang sual) in an rak um zo ih, ziangtin an corrupt timi pawl “concret evidence” neih a tul. Cumi hrangah Trump hin thang a kam a si thei, tiih zumtu an umnak a si phah. Khatlam ah, #Martial Law” hi January 20 ah buainak zianghman a um lo ahcun hman theinak caan a um nawn lo.\nAsinan, Biden President a si hnu khalah “power abuse” case khalin Impeach theih a si ve thotho. Cumi lam tiang Republican hin an cangvaih zum a um. Ziangahtile, tu hmanah Congresswoman pakhat in January 21st ah Biden Impeach a tum thu a sim zo fawn. Cun, January 13 zanah “White House” ihsi Trump ih thusimnak ah, “we will not tolerate,” tiah a tong fawn. US cozah daan, le daan vekih cangvaihnak khamtu, cumi ah a bur ih tangrualpawl si seh.\nThawngpang dang:Off Grid Desert Farming with Paul & Adrienne 2 nih a chimmi cu hitin a ti. Nihin NATIONAL GUARD TROOPS, Natinal Guad phortu nih avun thlakmi hna hi Trump timhtuahmi pakhat a ngeih ti hi rak i fiang u, cun Joe Biden (inauguration) sunglawi ngain President tlin tik venawk nan timi hi a ho nihdah hi kan hmuh bal lomi hna Washington, D.C an an vun thlak hna hi nan lung a fian awk a si cang. Trump nih rap chiah atimh tihi nan hmuh ko cang lai a ti.Joe Biden le a misa hna nih USA cu sobul in kawilak an den dih mi kha Trump nih a funtom than tu a si. Trump nunnakah Pathian a sun parnak kan hmuh khawh i, khrihfa a dir kamh ning hi nan hmuh ko lai.\nJoe Biden nih zeitikah dah kan ralkap hi thazang a pek hna i a dirkamh hna nan hmu bal maw. Trump longlong nih USA kan ralkap cu a thawnter hna i a dirkamh hna hi nan mit nih a hmuh ko lai a ti hna.Joe Biden hi innrangpi ah kum zeizatdah a um cang i, Obama chan lio zongah Khrihfa caah zeidah a tuah bal a ti.\nNan hmuh ko cang lai. Tinhmi pakhat cu a um cang, hi vialte kan ralkap ram dawtu Trump dirkamh tu hi zatzat kan khualipi Washington,D.C an phak hi nanmah pawl nan lih tuk caah a si a ti. Social media vialte zong zeilam an panh lai an i fianglo, Lungtum chuih he an i lo cang lai.Twitter labang cu nan hmuh ko cang hi. Trump a dohtu vialte khawika dah an kal dih, an lam atluang maw zohtuah u a ti.a tlangtarmi ah Nanmah tein itemchih, nangmah tein itemchih rap cu hikaah hin a chiah cang a ti.Laknak Off Grid Desert Farming with Paul & Adrienne nih’Joseph Thawng Z Tling\nThawngpang dang:US president a si liomi President Trump cu 2021 president siding in a tlin tilo hnu ah Demons phu nih a rannak in caan tlin hlan ah phuah zok an duh. A hlei in Pelosi innrangpi biachimtu nih chuah zok dingin lam a kal i ai zuam khun.Pelosi nih achimmi cu trump hi US ram le Demons kan caah ral a si, a rian in phuah zok ding si, a ruahnak dikcak tilo thilthalo a tuah hlan ah kan phuah hau tiah trump sualnak kawlin a caan tlin hlan i phuah ding ai zuam.\nAsinain president thimmi Joe Bie nih cun thla 6 phun hna a rian dinhnak dingah caan i duh sehlaw sual puh in us ram caah chuah khawh dingin kan i zuam ko hna a si. Sinain zeite ai duh lomi ah a rian dinh caan a phak hlan i chuah cu a hau lemlo tiah a ruah. Hi nskin biapi deuh cu US ram mipi caah kan tuah dingmi riantu kha hmaisat ding si, cun Covid damhnak sii kan kawl lai cucu us mipi caah biapi deuh si tiah a chim.\nLaiholh:Thailand ram ah tleihrem a tong mi’Kan farnu kong ah thawngfiang(+video)\nIdol:Esther Dawt Chin Sung nih’Laimi caah tuanbia dawh taktak a kan tialpiak than.\nSAC ralhrang sin ah Pathian nih biatak tein rian a tuan cang ceilak an thi ko cang lai hi


Damnak Duh Ah Tidam Thei Puithiam Ava Pan Ih Arak Vaw That – Meifar\nDamnak Duh Ah Tidam Thei Puithiam Ava Pan Ih Arak Vaw That\nIndia, Bekka khua ih um innsang nu pabik cu a lu naa ringring ruangah mi tidam thei puithiam ava pan ih arak vaw that. Kum 37 mi Parvathi cu thlahnih sung a lu naa, siizung pathum ah ava piahaw nan sibawi pawlin natnak zianghman na nei lo an rak ti.\nAsinan, a lu naa cu aum ringring lai ruangah a beidong tuk. An sungkhat pakhat in mi tidam thei puithiam cu a khihhmuh ih December 2 sun ah ava pan. Puithiam kum 42 mi Manu in lemon pakhat arak pe ih thaisun ah rasal aw a ti. A thaisun ah lemon cu kengin ava fehsal ih puithiam in December 7 ah rasal aw arak ti lala.\nDecember 7 zing nazi 10:00 ah ava fehsal ih puithiam in funghreu in arak vuak ciamco, a lu le a taksa dangdang ah a vuak ciamco. Puithiam in hitin a vuak hnuah a damlonak pawl cu an hlo vuarvi ding a ti.\nPuithiam in a vuak rero laiah Parvathi cu a tlu tupdi ih lemon juice an pe nan a tho thei nawn lo ruangah an mangbang tuk ih anai bik siizung ah an tlanpi hngal nan reilote hnuah puithiam ih vuaknak hliamhma tuar loin a thi. Puithiam cu arak tlanhlo man, palik pawlin tualthat thubuai in an ngankhum ih puithiam cu kai dingin an hawl rero lai tin India Times le India Express thuthang sungah an tarlang.\nA Pi A That Hnu Kum 28 Ah Hringtu A Nu A That\nA Thawngtla Suak A Lawm Hnuah An Kai


Ralkap In An Kaihmi Bike Pawl An Zuar Sal – Meifar\nRalkap In An Kaihmi Bike Pawl An Zuar Sal\nAugust 9, 2021 admin Myanmar 0\nThuneihnak latu ralkap pawlin Yangon ramsung ah bike tam zet an rak kai zo. Lakphak dawr hmai le bazar kiangkap ih an hmuhmi bike cu an la vivo, bike neitu in “Ziangti so ih?” tin an rak sut asilen “Kan kai” ti lawng an sim.\nAn bike lakmi pawl cu an hmeltheih bike puaisa pawl hnenah an zuar sal. July 2009 ihsin Yangon ramsung hmun ṭhenkhat ah cozah in kehnih nei (bike) mawng an rak siang nawn lo nan mipi ih ṭulhaimi a si ruangah an mawng rero thotho.\nHmin tarlang duh lo, ralkap hmeltheih puaisa pakhat in “Bike mawng an siang lo ih an kai asikhallen felfaiten kai ding an si. Tu cu an kai ih paisa an va pe asilen an rak pesal, an kolmi bike pawl cu an zuar sal.\nA san aum lo tuk, puaisa pawlin bike dawr ah an va zuar ih a man cu a bangaw lo. Bike ṭha pawl cu mankhung zetin an zuar, an kaihmi bike cu a tam ngaingai. An kai ih an zuar rero, an sumdawngnak pakhat ah a cang zo” a ti.\nRalkap Ih An Hlumi Oxygen Plant Cu Hakha Cozah Siizungpi Ah A Thleng, Chin Ramkulh Hruaitu Pu Ngun San Aung In Zohfelnak A Nei\nHnawmhne Samtu Pacang In Mask Pakhat Lawng A Nei Ih A Fanu A Bunter Sawn


Death Metal | VCTH\nHome » Awnmawi » Death Metal\nBy vcth on September 3, 2013.\nDeath Metal cu heavy metal ih a thahri pi pakhat asi. Ahlei in Guitar pawl kha distorted sahzet ih tum mi asi, awhruum zet, thlisia huk le raak vek ih thawi le vuak, hla phun tla cokrawi ruri phah, cuhlei ah tempo tla thleng dualdo vivo mi a si.\n1980 kiangkap hrawng in raksuak thok a si ih, Thrash Metal ihsin rak semsuah vivo mi a si. Slayer, Kreator le Celtic Frost pawl hi Thrash Metal rak thawkkhum tu pawl an si. Pehzom in Death ti ih kawh vivo mi band le cuih lamhmuh tu Chuck Schuldiner( death metal ih pu tin tla theih a si theu), le Possessed le Morbid Angel band pawl tla cu a hmaisa lamhruai tu pawl an si. 1980 hnu le 1990 thok lam ah, Death Metal cu media ngainat hleice mi ah a rak cang vivo, Earache le Roadrunner pawl in death metal band pawl kha rang zet in theihpi mi ah an hun cang ter sin. Death Metal cu cokcawrawi khawm mi asi vekin phundang thilthar suahtu hrampi tla a si cih ta mai…\nDeath Metal Tawi famkim simfiangnak:\nStylistic origins: Thrash Metal, early Black Metal\nCultural origins: 1980 kiangkap, US\nTypical instruments: Vocals, electric guitar, bass guitar, drums\nMainstream popularity: 1980 hrawng ih rak dinthokmi, nuam teten hungkai suak vivo media khawvel ah tawk le fang in can rak lak ve a zimziik(vawrtawp) a thleng 1990 lai hrawng tiang.\nDeath Metal: theih lar deuh band pawl:\nOne Response to Death Metal\nAnonymous January 11, 2010 at 10:41 am\nChin World Journal Vol. 1, No.8\nRam 3 Kom Chin Tlawngta Tonkhawmnak Tuah Ding\nStaff Notation Thawn Falam Khristian Hlabu Thar Suak Zo


Burma Ram Feh Dan Ding Part 101 - Chinland Today Media\nBurma Ram Feh Dan Ding Part 101\nMirang pawl ih an ti mi be honest and work Hard timi ah hin thil hmuah hmuah a kim thluh vek a bang.Leitlun ram pawl kan zoh khal le a rinum le a taima pawl cu an thangso a ti theih a si.\nDelhi ihh um ka rualpa Vaimi Anil Gupta cu China ram ah tumhnih lai a tlawng ih,an thansonak cu thudang a si lo,an taima tuk,an nunau pawl khal in hna an tuan thluh tiin i sim.Tunai te New Deklhi ih survey an tuah naka h Delhi ih nunau hnatuan thei cin mi 10 ah 1 lawng in hna an tuan a ti.\nAmericanmi electric bulb tuahsuak tu Tomas Edison kha “Success is 99% perspiration and 1% inspiration”a ti.Himi thu ka siarnak hi kum 30 lai a si zo ding ih himi hin thazang i pe nasa.A ti duh mi cu perspire,thlansuak ti cu taima zet law zet ih hnatuan ti a si ding ih,inspire timi cu thluaktha tinak a si ding.Keimah le mdiang thawn thimaw seh la.A hmin cu ka ngan lo ding ih,ka sung khat,mipa,keimai hri,thawn high school lai ah kum 6 lai ca kan zir tlang.Kawl bawifa le milianfa pawl lak ah kei khal mi 50 lai ah 3rd. position cu ka si ve nan hi ka unau pa hi cu kei hnak in step khat in i hleih ring ring.A thlauk a tha saswn ih ca a thiam sawn.A si nan kei tluk in zuamnaka nei lo.Hi tluk ih thluak tha si cing nan tu ah cun Falam ah mi um men men ah a cang.\nKei cu Pathioan zangfahnak le ak zuamnak ruang ah malte lai hmin nei ah ka rungcang.Keimah ka nau ngai ngai thawn thimaw leh sewhla.Tui Australia Adelaide ih um ka nau Mang Hlei Sawn cu kan uan lak ih thluak tha bik a si ding,kan nau tin Iang thawn.Taahan ih Mizoram ka rat hlan Englsih tuition ka pek lai ah phun 8 mathematic ah ka tuah thei lo mi kha a nih phun 8 ong hrih lovin tlawngta pawl hmai ah in tuat sak.A si nan a taimak lo raung ah zinag hmana si lo.\nAnih vek in Australia ah kum 123 lai um in a nih vek in thluak tha sxehla cu zan tlawng kai cing in Australai B.Engineer ka ong tuk zo ding ih tu ah hna tuan tha zet ka hmu zo ding.Edison khal cun science lam ih a hlawhtlinnak hi a thyluakthat nak hman in a taimak ruang ah a si a ti.\nKAn dung kum 30 lai ih ka siar mi pakhat leh cu,leitlun ih mitaima tiih kan theih mi Japan pawl khi mi ze (zangzel ) vek ih ti lang thei tu cu South Korea pawl an si ti ka siar.S.Korea cu an thangzo tuk tho.\nCule Be Honest tihi zoh hnik kung.Mi dik lo,corrupt pawl cu an lian trhei men,a si nan kan Pathian thu khal in a duh lo.Cui tlun ah an liannak an hman thiam lo cun an lennak hi an sung khat.an fale tise tu men ah ac ang.Cui raung ah cun sum le pai thu kal ah a cang thei tawk ih kan dik a tul tinak a si ding.Ram hotu pawl,pastor pawl khal in sum le pai ih dik a tul thu hi sim uar nasa thlang kung.Kan ram a siar rei tuk ih sapabai ah a ti thei thei ih kan eiruk thluh cun a can in a cang lo.\nLeitlun ih ram lian bik pawl khal hi sum le pai khal ih a dik bik pawl an si tho tho.Thuthimnak ah Singapore,Finland,Norway pawl khi.\nZiangzat in han kan tuan ding ti thu mal te inngen sehla.Kan hnatuannak ih hlawh ngah mi,a hleice in mipi hang ih tuan tu pawl,pastor le MP pawl hin ni khat ah nazi 6 sung te hman dik zet le a tuan nak ding ah tuan thei ring ring seh la,kan ram kan miphun cu kan thangso zet ding.Pastor pawl hrang ah cun,mina veh,pathian thu sim,solfa va zirh,mi harssa va bom,catla va zirh ti pawl tuan ring rign a theih ding.